Delegacija ambasade SAD u posjeti BNV-u - SNEWS\nBy SNews 6. Decembra 2021. 56\nPredstavnik ambasade Sjedinjenih Američkih Država, Thomas Lee, politički oficir zadužen za ljudska prava i rad nacionalnih savjeta, sa saradnicima, posjetio je danas Bošnjačko nacionalno vijeće (BNV), saopšteno je danas.\n“Gosti su upoznati sa nadležnostima i aktivnostima Bošnjačkog nacionalnog vijeća, zakonodavstvom u okviru kojeg se rješava manjinsko pitanje, sa raznim oblicima diskriminacije sa kojima se bošnjačko stanovništvo bori”, navode iz Vijeća.\nPored toga, predsjednica Vijeća Jasmina Curić je upoznala delegaciju ambasade sa tokom i procesom obrazovanja na maternjem jeziku Bošnjaka, kao i sa političkim i društvenim prilikama u Sandžaku i izazovima sa kojim se trenutno suočava BNV, dodaju.\nDelegaciju ambasade činili su i Daniel Carrol, politički oficir i Ksenija Lazović, stručnjak za politiku.\nPored predsjednice vijeća, sastanku su prisustvovali i Fahrudin Mavrić, predsjednik Izvršnog odbora i Elvir Eminbegović, potpredsjednik Izvršnog odbora Vijeća.\n-Upoznati sa aktuelnom društveno – političkom situacijom u Novom Pazari i regiji Sandžak\nRanije danas delegacijom SAD ,o aktuelnim pitanjima i nastavku saradnje, razgovarala je sa gradonačelnikom Nihatom Biševcem, članom Gradskog veća Mirsadom Jusufovićem i šefom Kabineta gradonačelnika Samirom Lekićem.\nKako je saopšteno nakon ovog susreta gosti su tokom sastanaka upoznati sa aktuelnom društveno – političkom situacijom u Novom Pazari i regiji Sandžak.\nPosebano interesovanje gosti su iskazali po pitanju socio – ekonomskih prilika, kao i aktuelne epidemiloške situacije u gradu. Uspješna saradnja Ambasade Sjedinjenih Američkih Država i Grada biće nastavljena i ubuduće, kroz realizaciju konkretnih projekata u različitim oblastima, a sa ciljem stvaranja boljih uslova za život građana Novog Pazara.\nAmbasada SAD je u proteklom periodu podržala realizaciju mnogih projekata u Novom Pazaru, prije svega u svega u sferi preduzetništva, obrazovanja, zdravstva i kulture.\nTagovi: Bošnjačko nacionalno vijeće (BNV) Daniel Carrol Grad Novi Pazar Jasmina Curić NIhat Biševac politički oficir zadužen za ljudska prava i rad nacionalnih savjeta Thomas Lee


Naša ponuda obuhvata razvoj, projektovanje, montažu, puštanje u rad sistema video nadzora i održavanje istih sistema u garantnom, a po dogovoru i van garantnog roka.\nStandardana kategorija video nadzora\nVideo nadzor je deo tehničke zaštite koji ima najveći godišnji rast. Pristupačne cene, odličan kvalitet i Sonijeva elektronika su parametri koju ovu opremu čine najprodavanijom opremom za video nadzor...\nProfesionalna kategorija video standarda\nSamsung je nesumnjivo jedan od lidera u oblasti video nadzora. Neprestano ulaganje u razvoj tehnologije i dobre cene čine ovu opremu najboljim izborom ako uzmemo kao kriterijum odnos kvalitet/cena...\nReference su najbolji pokazatelj da li je neka oprema u svetu vodeća. Najznačajniji objekti u Srbiji obezbeđeni su sa Pelco opremom: Hidroelektrana Đerdap I, Rafinerija nafte Pančevo, Vlada Srbije, vodovod Makiš, grad Beograd...\nKamere koje koriste internet protokol za prenos slike svoju prednost nad drugim tehnologijama dobijaju upravo iz prednosti koju digitalni signal ima u odnosu na analogni signal...\nVideo nadzor sa megapikselnim kamerama\nBudućnost video nadzora nesumnjivo pripada megapikselnoj tehnologiji. Snaga megapikselne tehnologije je sinergija fleksibilnosti IP video nadzora i slike velike rezolucije...\nUloga ovih sistema je prepoznavanje registarskih tablica, odnosno pretvaranje slike registarske tablice u brojeve i slova. Na taj način dobijamo mogućnost potpune evidencije i kontrole vozila. Sistemi se upotrebljavaju za kontrolu saobraćaja, kontrolu pristupa, nadzor parkinga, sprečavanje kriminala...


VINCI Airports – saobraćaj za prvi kvartal 2020. godine | Aerodrom Nikola Tesla Beograd <!-— facebook open graph tags --> <!-— twitter card tags additive with the og: tags -->\nVINCI Airports – saobraćaj za prvi kvartal 2020. godine\nZnačajan pad broja putnika (-20.9%) u mreži aerodroma kompanije VINCI Airports tokom prvog tromesečja 2020. godine usled pandemije virusa COVID-19:\nAerodromi u Japanu i Kambodži već od januara su osetili posledice krize kroz smanjenje saobraćaja sa Kinom i Južnom Korejom.\nSmanjenje saobraćaja proširilo se i na druge aerodrome u martu, pošto su mnoge zemlje uvele restriktivne mere.\nSada je saobraćaj na aerodromima u mreži značajno smanjen, a delatnost je ograničena uglavnom na letove od javnog značaja i u medicinske svrhe, kao i na logistiku.\nNakon dobrih rezultata u januaru 2020. godine i rasta od 2,1%, u skladu sa trendom s kraja prethodne godine, broj putnika smanjen je za 5% u februaru usled smanjene potražnje u Aziji. Potom su na saobraćaj u martu (pad od 55,7%) snažan uticaj imale zabrane putovanja uvedene u mnogim državama (karantin, socijalno distanciranje, zatvaranje granica) kako bi se ograničilo širenje pandemije. Naročito oštar pad dogodio se krajem marta, sa veoma malim brojem putnika na pojedinim aerodromima iz mreže VINCI Airports. Isti trend nastavio se i početkom aprila.\nSve ukupno, broj putnika je smanjen za 20,9% u prvom tromesečju 2020. godine u odnosu na prvo tromesečje 2019. godine, a ukupno je opsluženo 45,3 miliona putnika na 45 aerodroma u mreži VINCI Airports.\nU borbi protiv posledica globalne zdravstvene krize bez presedana, kompanija VINCI Airports pokrenula je plan na svim svojim aerodromima kako bi se smanjili operativni izdaci i pažljivo upravljalo investicijama, uz poštovanje ugovornih i zakonskih obaveza i odluka vlade.\nMreža VINCI Airports veoma je aktivna u procesu repatrijacije ljudi koji žele da se vrate u države svog prebivališta. Takođe, kompanija VINCI Airports stavlja svoju infrastrukturu, opremu i znanje zaposlenih na raspolaganje organima zaduženim za upravljanje krizom, kao i za transport pacijenata zaraženih virusom COVID-19 i medicinske opreme. Aerodromi iz grupe VINCI Airports pokrenuli su akcije solidarnosti sa bolnicama, putnicima u avio-saobraćaju i komercijalnim partnerima.\nU Japanu se desio oštar pad saobraćaja sa Kinom u januaru, a potom i sa Južnom Korejom u februaru. Tokom celog prvog tromesečja, broj putnika na tri aerodroma u regiji Kansai smanjen je za 31%. Broj putnika uspešnije je održan na aerodromima Osaka-Itami (pad od 18,2%) i Kobe (pad od 9,0%) usled domaće potražnje.\nU Kambodži se broj putnika na tri aerodroma iz grupe VINCI Airports smanjio za 41,5% tokom prvog tromesečja. Smanjenje broja putnika značajnije je primetno na aerodromima Siem Reap i Sihanukvil, na kojima broj putnika značajnije zavisi od potražnje iz Kine, nego na aerodromu Pnom Pen.\nNakon rasta od 6,9% u januaru i 10,1% u februaru, desio se oštar pad broja putnika na 10 aerodroma u Portugaliji od 15. marta, da bi tokom celokupnog prvog tromesečja bio zabeležen pad od 15,3%. Zbog raznovrsnosti saobraćaja, u Lisabonu je broj putnika bio stabilniji nego na aerodromu Faro, koji je direktno pogođen padom na turističkom tržištu.\nU Ujedinjenom Kraljevstvu, na aerodromu London Getvik zabeležno je smanjenje broja putnika od 22,5% u prvom kvartalu 2020. godine. Nakon uticaja oluje Kjara na pad broj putnika u februaru (preko 400 letova otkazano 9. februara), Denis i Jorge, prvi efekti zdravstvene krize javili su se istog meseca sa obustavom letova ka severnoj Italiji. Na međunarodnom aerodromu Belfast zabeležen je sličan pad broja putnika.\nSaobraćaj na aerodromima kojima upravlja kompanija VINCI Airports u Francuskoj opao je za 18,9% tokom prvog tromesečja 2020. godine, uglavnom usled uvođenja mera za sprečavanje širenja virusa 17. marta. U ovim teškim okolnostima, smanjenje saobraćaja na aerodromu Nant zaustavljeno je na 10% zahvaljujući snažnom rastu zabeleženom na početku godine, usled otvaranja baze avio-kompanije easyJet u 2019. godini i snažnom rastu broja putnika avio-kompanije Volotea. Aerodromi u Lionu zabelžili su smanjenje broja putnika od 20,7%.\nBeogradski aerodrom u Srbiji započeo je godinu rastom broja putnika od 16,1% u januaru i 13% u februaru, najviše zahvaljujući mreži međunarodnih letova avio-kompanije Air Serbia. Opadanje broja putnika u martu, a potom i potpuno zatvaranje aerodroma za komercijalne letove prema odluci Vlade od 19. marta razlog su pada broja putnika od 10,8% tokom celokupnog prvog tromesečja.\nU Dominikanskoj Republici, uprkos dobrom početku godine kada je broj putnika porastao za 12,4% u januaru i 10,2% u februaru, desio se pad od 6,5% tokom celokupnog prvog tromesečja. Ovakvo smanjenje usledilo je usled zatvaranja državne granice 19. marta.\nPočetak godine u Brazilu potvrdio je uspešan oporavak u broju putnika na aerodromu Salvador, nakon gubitka linija usled bankrota avio-kompanije Avianca Brasil u maju 2019. godine. Širenje virusa COVID-19 tokom marta ipak je dovelo do smanjenja broja putnika za 9,4% u prvom tromesečju 2020. godine.\nBroj putnika u Čileu opao je za 12,5% u prvom kvartalu, kako zbog sve lošije društvene klime koja je nastala krajem 2019. godine, tako i zbog širenja virusa COVID-19 u martu 2020. godine, koje je rezultiralo zatvaranjem granica 18. marta.\nNikola Notbar, predsednik kompanije VINCI Airports i generalni direktor kompanije VINCI Concessions izjavio je: “Naša delatnost prolazi kroz krizu koja je bez presedana po svom intenzitetu i obimu. U ovako teškim okolnostima, svaki od naših aerodroma može računati na bezrezervnu podršku cele mreže kako bi bio snažniji i postupao proaktivnije u suočavanju sa krizom, i takođe kako bi se bolje pripremio za oporavak, zajedno sa svim partnerima u oblasti avio-saobraćaja.”\nO kompaniji VINCI Airports\nKompanija VINCI Airports, kao vodeći privatni aerodromski operater u svetu, upravlja razvojem i poslovanjem 45 aerodroma koji se nalaze u Brazilu, Kambodži, Čileu, Dominikanskoj Republici, Francuskoj, Japanu, Portugaliji, Srbiji, Švedskoj, Ujedinjenom Kraljevstvu i Sjedinjenim Američkim Državama U saradnji sa preko 250 avio-kompanija, mreža aerodroma kojima upravlja kompanija VINCI Airports opslužila je 255 miliona putnika u 2019. godini. Svojim stručnim znanjima u oblasti sveobuhvatne integracije, kompanija VINCI Airports razvija, finansira i gradi aerodrome , ali i upravlja njima, ojačavajući sopstvene kapacitete ulaganja, gradeći znanje i umeće kako bi se optimizovalo poslovanje aerodroma i izvela proširenja i unapređenja objekata. U 2019. godini, njen godišnji prihod iz delatnosti kojima upravlja je iznosio 4,9 milijardi evra, a konsolidovani prihod 2,6 milijardi. www.vinci-airports.com\nO kompaniji VINCI\nVINCI je globalni igrač u oblasti koncesija i ugovaranja koji zapošljava 222.000 ljudi u oko 100 zemalja. Mi projektujemo, finansiramo, gradimo i upravljamo infrastrukturom i objektima koji pomažu unapređenje svakodnevnog života i mobilnost za sve nas. Pošto verujemo u sveobuhvatne rezultate, iznad i izvan ekonomskih i finansijskih rezultata, posvećeni smo radu na ekološki i društveno odgovoran način. Budući da su naši projekti od javnog interesa, smatramo da je dopreti do svih naših aktera i njihovo uključivanje u dijalog od suštinskog značaja za obavljanje naših poslovnih aktivnosti. Cilj kompanije VINCI je da stvori dugoročnu vrednost za svoje kupce, deoničare, zaposlene i partnere, kao i za širu društvenu zajednicu. www.vinci.com\n Podatak na 100% procenjenih na dan 15. april 2020. godine. Podaci za 2019. godinu uključuju saobraćaj aerodroma za celu godinu.


Nije šija nego vrat | Televizija Leskovac\nLeskovac – Načelnik Gradske uprave za finansije Dalibor Tričković saopštio je na današnjoj konferenciji za novinare da su službenici lokalne samouprave na čelu sa gradonačelnikom u 2013. godini za troškove službenih putovanja potrošli 295 hiljada evra, a ne 326 hiljada kako tvrde demokrate.\n“Brojao sam do 295 hiljada evra i ne znam odakle je ova razlika, mada je moguće da su ukalkulisani i putni troškovi zaposlenih. Ceo ovaj trošak napravilo je 1800 službenika iz lokalne administracije i 40 institucija, kao što su ustanove u kulturi kojih je 13, Turistička organizacija i Direkcija za urbanizam i izgradnju“ rekao je Tričković.\nOn je precizirao da u ovaj obračun ne ulaze troškovi službenih putovanja ostalih javnih preduzeća sem organizacija i Direkcija za urbanizam i izgradnju i naglasio da je kabinet gradonačelnika sa 20-tak osoba za ove namene u u prošloj godini utrošio 62 hiljade evra.\n“ Ceo ovaj trošak od 295 hiljada evra nije i isplaćen iz budžeta mada se nalazi na izlaznoj strani, jer je bio slučajeva da su na ime projekata inkasirana sredstva od njihovih finansijera“ istakao je Tričković i naveo primer putovanja u Slovačkoj koje je koštalo preko 200 hiljada dinara i da je taj novac došao sa strane.\nNepravilnosti koje je uočio revizor na primeru isplaćenih dnevnica za putovanja u zemlji i inostranstvu Tričković je okarakterisao kao formalne i dodao da se radi na njihovom eliminisanju.\n“Negde nije bilo pozivnih pisama ali kako da ih bude kada smo mi tražili sastanke“ – kaže Tričković.\nNačelnik Gradske uprave za finansije saopštio je da je revizor imao primedbu na sistem unutrašnje kontrole ali i na način kako su plaćani mediji za svoje usluge jer isplate nisu obračunavane po cenovnicima medijskih kuća.\nTags: DS, finansije, gradonačelnik, putovanja\nBivši načelnik gradske uprave proglasio Rupsku reku nepostojećom?


Mionica dobija šalter za pomoć privrednicima | Patak Online – Valjevo vesti\nMionica dobija šalter za pomoć privrednicima\nObjavljeno 6. septembra 2021.\nMIONICA- Mionički privrednici dobijaju šalter Privredne komore za razvoj i unapređenje poslovanja, a u planu je i otvaranje kancelarije za razvoj preduzetništva. Mioničani će moći da dobiju iste usluge koje imaju privrednici u Beogradu, a šalter će sa radom početi već u septembru.\nSporazum o njegovom otvaranju potpisaće predsednik opštine Mionica Boban Janković i Branislava Simanić, direktor Sektora za preduzetništvo Privredne komore Srbije. Mioničani će sve potrebne informacije i stručnu pomoć za razvoj i pokretanje biznisa dobijati u zgradi svoje opštine.\n„Naš rad podređen je boljem životu naših građana. Stvaranje boljih uslova za poslovanje je jedan od naših najvažnijih zadataka. Otvaranje šaltera za podršku je prvi korak, jer planiramo da otvorimo kancelariju za razvoj preduzetništva. Siguran sam da će to našim preduzetnicima olakšati poslovanje, ali i inspirisati Mioničane da pokrenu nove poslove“, rekao je predsednik opštine Mionica Boban Janković.\nŠalter za privredu, smatra Janković, ima višestruki značaj. Osim pružanja informacija i stručne pomoći, šalter će uticati na stvaranje povoljnijeg privrednog ambijenta za stvaranje malih i srednjih privrednih društava i preduzetništva. Uticaće na promovisanje privrednih i turističkih potencijala. Doprineće stvaranju registra svih privrednih potencijala namenjenih domaćim i stranim investitorima.\nJanković je istakao i značaj industrijske zone koja će se prostirati u Radobiću na devet hektara površine.\n„Uz podršku predsednika Vučića i Vlade Srbije Mionica se razvija brže nego ikad. U infrastrukturu samo ove godine investiramo preko 1,5 milijardi dinara. Intenzivno radimo i na otvaranju novih radnih mesta. Nova industrijska zona ojačaće privredu našeg kraja. Do sada smo uložili 7 miliona dinara i vodimo pregovore s četiri zainteresovana investitora. Naš glavni zadatak je da obezbedimo bolji standard i bolje uslove života za naše građane“, istakao je Janković.\nPrethodni članak Od sledeće sezone grejanje u Valjevu na komprimovani gas\nSledeći članak Produženo radno vreme Kovid ambulante


Zatvoren nelegalni dom za stare u Smederevu\nM. D. 17. avgusta 2015. 07:00\nPripadnici policije i inspekcije socijalne zaštite zatvorili su Dom za stare „Mila“ u Smederevu, koji je radio bez licence.\n„Ovaj dom je bez ijednog papira, korisnici nisu imali adekvatnu zdravstvenu negu, radnici nisu bili prijavljeni…“, rekao je Vulin i dodao da će pored prekršajnih i krivičnih prijava biti podnete prijave i za protivpravno lišavanje slobode.\nOn je apelovao na rodbinu da svoje roditelje i rođake nikada ne ostavljaju u domovima koji nemaju licencu i u kojima nemaju odgovarajuću negu. „Tražite licencu na uvid kada ostavljate rodbinu u domovima,“ upozorio je ministar.\nTeška saobraćajna nesreća u Smederevu: Troje poginulo, više povređenih\nOn je istakao da je jedino rešenje u borbi protiv nelegalnih domova poštovanje zakona, da svi domovi imaju licencu, a oni koji nemaju da znaju da će inspekcija pre ili kasnije doći do njih. „Ministarstvo intezivno radi na tome da do kraja mandata u Srbiji ne ostane nijedan nelegalni dom za stare“, istakao je Vulin.\nOn je naveo da je u ovom slučaju prijavu podnela policijska uprava Smederevo i da je MUP pružio veliku pomoć nadleženoj inspekciji. „Svi moraju da učestvuju u borbi protiv nelegalnih domova i apelujem na građane da prijave ako znaju da postoji ovakav ili sličan dom, a ministarstvo će reagovati,“ poručio je Vulin.\nDom za stare „Mila“ u Smederevu radi oko godinu dana i prošle godine je podneo zahtev za licencu. Pošto nije imao adekvatnu dokumentaciju, zahtev je povučen u novembru, ali je dom nastavio da radi bez licence.\ndom za staresmederevoVulin\nHaški sud: Protiv Saljiha Mustafe svedoči bivši oficir OVK…\nOsnovna škola „Desanka Maksimović“ ponovo otvara…


Knjigovođini saveti, rad i stručnost itekako mogu da utiču na rezultat poslovanja preduzetnika. Obaveze u zavisnosti kolika je firma nisu zanemarljive, jer ako niste paušalac, neophodno je vođenje poslovnih poslovnih knjiga, brojne evidencije, a ako još imate i zaposlene i obračun zarada, kontakti sa poreskom upravom, inspekcijama…\nDobar knjigovođa uštedi dosta novca\nOsnovni savet je da dobar knjigovođa može da uštedi dosta novca, odnosno u svakom slučaju više nego što bi vas koštalo "jeftino" nestručno vođenje knjiga. Osim što knjigovođa mora da bude ozbiljna i odgovorna osoba, podrazumeva se i stručnost jer su promene u ovom domenu česte, te će on stalno morati da prati propise. Važno je i da imate poverenje da mu dozvolite pristup svim vašim dokumentima.\nTrgovina, ugostiteljstvo... - knjigovođa obavezan\nTrgovine i ugostitelji imaju obavezu da vode knjige\nPitali smo računovođu sa više decenijskim iskustvom Milorada Krstića da budućim preduzetnicima da savet da li se i kada isplati imati knjigovođu.\n- Ukoliko je preduzetnik paušalac, prilikom osnivanja dobija poresko rešenje u kome se navodi iznos dažbine, a na osnovu svrstane grupe delatnosti. Svakog meseca 15. on ima obavezu da uplaćuju utvrđen porez. U slučaju da je preduzetnik iz kategorije trgovine, ugostiteljstva, odnosno da ima obavezu da vodi knjige prema šifri delatnosti on onda mora da vodi knjigovodstvo. To je slučaj i sa onima koji pređu godišnje šest miliona dinara prometa i onda imaju obavezu da vode knjige. Svima njima savetujem da to za njih čini knjigovođa ili ovlašćena agencija ili preduzeće za vođenje knjiga - kaže Milorad Krstić.\nAko zapošljavate radnike...\nNaš sagovornik ukazuje da knjigovođu treba angažovati i kad preduzetnik zapošljava jednog ili više radnika, pošto je komplikovan obračun plata i kako ne bi činili greške.\nIzdatak od 50 do 100 evra mesečno\nMesečni izdatak za knjigovođu zavisno od renomea i iskustva iznosi od 50 do 100 evra, a u zavisnosti od prometa može biti i veći.


Mondo\t25.10.2018 16:53\nPosle dve godine van Beograda, nemački centar Maik Cirbes (28) vratio se ovog leta u Srbiju i obukao dres u kojem je stekao afirmaciju i igrao najbolje u karijeri.\nNakon jednogodišnjih epizoda u Makabiju i Bajernu, startni Zvezdin centar ponovo je stigao na Mali Kalemegdan i na početku sezone nagovestio da će biti očekivano važan član ekipe Milana Tomića.\nUoči gostovanja Breši (sreda, 20.30) u 4. kolu Evrokupa, Cirbes je u razgovoru za sajt ABA lige odgovarao na pitanja fanova i otkrio nekoliko detalja iz života i karijere.\nZa početak, uz osmeh je priznao da je njegov bivši i sadašnji saigrač bio najveći razlog zbog koga se opet doselio u Srbiju.\n"Šta je bilo presudno? Branko (smeh)... Imao sam nekoliko opcija, a jedna od njih bila je Crvena zvezda. Za mene to nije bio težak izbor i nisam morao mnogo da razmišljam", rekao je Cirbes.\nPosle toga, nije bilo teško pretpostaviti da mu je Branko Lazić i sada omiljeni saigrač.\n"Jako je teško nekog izdvojiti. Potpuno je novi tim i svi sjajno funkcionišemo na terenu, ali i van njega. Ipak, Branko (Lazić) je moj omiljeni saigrač. Kada sam prvi put bio u Crvenoj zvezdi bili smo cimeri dve sezone. Uvek je bio uz mene i veoma smo povezani".\nNemac je priznao da mu veoma prija Beograd, kome se vraćao i kada je igrao u inostranstvu.\n"Teško mi je da o tome odgovorim u jednoj rečenici. Odrastao sam u Nemačkoj i naravno da sam zbog toga veoma povezan sa nemačkom tradicijom, ali kada sam došao u Beograd osetio sam se više svoj i kao da pripadam ovde. Veoma mi je teško da objasnim taj osećaj, ali je tako".\n"POSLEDNJI NAPAD? SA JOVIĆEM!"\nNa pitanje kog bivšeg saigrača iz Zvezde bi vratio u tim, Cirbes je odgovorio bez previše razmišljanja.\n"Stefana Jovića! On daje toliko opcija u napadu svoje ekipe. Takođe, imali smo odličan odnos i van terena, a na terenu smo zaista dobro funkcionisali".\nKoliko mu je aktuelni "plej" Bajerna odgovarao kao saigrač Nemac je pokazao i u odgovoru na naredno pitanje:\n- Imate poslednji napad na utakmici i šansu da pobedite, ali morate da izaberete igrača sa kojim ćete igrati pik. Da li će to biti Stefan Jović, Markus Vilijams ili Džo Regland?\n"Teško je odgovoriti na to pitanje. Sva trojica su fantastični igrači, ali izabrao bih Stefana Jovića (smeh)".\nPročitajte još neke Cirbesove odgovore, objavljene na sajtu ABA lige.\n"Moja omiljena pesma je Atramis - Bonez MC"\n"Iskreno govoreći ne gledam previše fudbal, posebno ne nemački fudbal. Ipak, kada sam bio mlađi pratio sam utakmice Kajzerslautena i Trira koji je lokalni tim iz mog rodnog mesta".\n"Teško pitanje o kome sam puno razmišljao. Ipak, izdvojio bih CSKA iz Moskve. Kada sam prošli put bio ovde, igrali smo u Top 8 protiv njih. Igrali smo fantastično te sezone i bilo koji tim koji bi nas pobedio te godine morao je da bude mnogo dobar. Zato je moj odgovor CSKA".\n"Sezona u Evrokupu je tek počela i zato je veoma teško odgovoriti na to pitanje. Ima još mnogo da se igra. Da li imamo šanse? Mislim da imamo, ali je prerano govoriti o tome u ovom trenutku, jer nas očekuje mnogo toga".\n"Mi smo tek na početku i teško je prognozirati gde ćemo završiti. Imamo odličan tim, odličan stručni štab, ali nam treba još vremena da budemo zajedno i da iz utakmice u utakmicu napredujemo".\n"Omiljena pesma navijača Crvene zvezde mi je ’Dobro znaj’".\n"Rekao bih Luka. Zato što to ime dobro zvuči i na nemačkom i na srpskom. Kada budem jednog dana imao dete, biće veoma teško izabrati ime jer želim da ono dobro zvuči na nemačkom, ali da je opet povezano i sa srpskim jezikom. Luka mi zaista dobro zvuči".\n"Bio sam veoma srećan. Znam da nismo dugo bili zajedno u Bajernu, on je imao samo dva meseca u prošloj sezoni da formira tim kako on želi. Mislim da mu je bilo veoma teško, ali postali smo šampioni Nemačke i čini mi se da smo uradili dobar posao zajedno i uspeli da ostvarimo sve ciljeve koji su zacrtani od trenutka kada je on došao".\nKoji je bolji osećaj - pobediti utakmicu u Evroligi ili pobediti Partizan NIS u derbiju?\n"Veoma mi je teško da to uporedim. Kada smo pobedili Real Madrid to je bio sjajan osećaj, kada smo dobili Bajern Minhen i plasirali se u Top 16 to je bio lud osećaj... Isto tako znam šta znači za navijače kada pobedimo u derbiju i to je jednako sjajan osećaj".\n"Mislim da sam visok 208 ili 207".


Hibridna kancelarija – opasnosti i jedinstvena zaštita - Internet ogledalo\nYou are at:Home»Magazin»Aktuelni broj»Hibridna kancelarija – opasnosti i jedinstvena zaštita\nHibridna kancelarija – opasnosti i jedinstvena zaštita\nJedinstvena rešenja kompanije Acronis omogućavaju siguran rad zaposlenih na daljinu\nIako postoje naznake da je, prvenstveno, „zapadni svet“ uspeo da se izbori s COVID-19 pandemijom, mnoge kompanije širom sveta i dalje gledaju sa zebnjom globalnu zdravstvenu situaciju. Iz tog razloga potpuni povratak zaposlenih u kancelarije još uvek se ne dešava, ako će se ikad i desiti, jer su neke tehnološke kompanije objavile da će njihovi radnici moći zauvek da rade od kuće. Ipak, većina se odlučila za opciju „nešto između“ koja je popularno nazvana – hibridna kancelarija.\nU pitanju je rešenje koje će omogućiti daljinski rad zaposlenog koji će moći da bude gde god on to poželi – kod kuće, u restoranu, kafiću, utakmici… Kolika koncentracija će biti moguća na nekoj od pomenutih lokacija je pitanje na koje mi nećemo tražiti odgovor, već ćemo se pozabaviti jednim daleko bitnijim problemom.\nZa rad u hibridnoj kancelariji potreban je računar, par slušalica (ako želite da se izolujete od drugih) i veza sa internetom, preko koje ćete komunicirati sa svojom firmom. Ta veza sa internetom je najproblematičnija karika u ovom novoj „priči“…


GIF-ovi za učenje znakovnog jezika - oradio.rs\nGIF-ovi za učenje znakovnog jezika\nGifi (Giphy) je u svoj katalog dodao oko dve hiljade GIF-ova osmišljenih kao alat za učenje američkog znakovnog jezika.\nGIF-ovi su, kao što znate, kratki video zapisi bez zvuka koji se ponavljaju u beskonačnoj petlji. Iako postoje još od 1987. godine, u poslednje vreme su postali veoma popularni. Obično se koriste za šalu i zabavu, ali u Gifiju su odlučili da bi mogli da imaju korisnu i praktičnu svrhu.\nDvije hiljade GIF-ova u novom kanalu na Gifiju sadrže po reč ili izraz, a preuzeti su sa obrazovnog web sajta Sign With Robert, Roberta DeMaya. Uz uputstvo u slici i tekstu veoma brzo možete da naučite osnove komunikacije sa gluvonemim osobama.\nPokriven je širok spektar tema, među kojima su vreme, osećaji, sportovi, kuvanje i praznici. Možete da pretražujete GIF-ove po temama ili da ih odaberete nasumično. Oni će biti prikazani kao rezultati pretrage za određene reči i izraze.\nStop nepotrebnim obaveštenjima na telefonu\nImamo aplikaciju za one koji imaju previše obaveštenja na telefonu.


SO Srebrenica: Nastavak 18. redovne sjednice - UPSMedia SO Srebrenica: Nastavak 18. redovne sjednice – UPSMedia\nOdbornici Skupštine opštine Srebrenica danas su nastavili 18. redovnu sjednicu, koja je zbog obimnog dnevnog reda prekinuta prošlog četvrtka.\nNa sjednici je usvojen izvještaj o radu KP „Polet“ Srebrenica za 2018. godinu i plan rada za 2019.\nIako su na dnevnom redu planirani izvještaji o radu Savjeta mjesnih zajednica, od 19 samo je pet mjesnih zajednica poslalo svoje izvještaje i planove za 2019. godinu.\nUsvojen je plan korištenja sredstava prikupljnih po osnovu promjene namjene poljoprivrednog zemljišta u nepoljoprivredne svrhe i sredstva od zakupnine za zamljište u svojini RS za 2019. godinu.\nNa sjednici je usvojen i program korištenja sredstava od nadoknade za eksploataciju mineralnih sirovina za 2019. godinu. Pošto se tek u oktobru usvaja program za 2019. godinu, odbornici su usvojili i zaključak da se zaduži načelnik i nadležno odjeljenje da program za narednu godinu pripreme do kraja decembra.\n← MI-BOSPO: Kampanja „Zajedno za zdravlje“\nDječja nedjelja u Narodnoj biblioteci Srebrenica →\njanuar 21, 2021, 3:45 am


MRAČNE PROGNOZE AMERIČKIH STRUČNJAKA: Vlada velika zabrinutost zbog korona virusa "OVO JE TEK POČETAK" | Najnovije vesti - Srbija danas\n30.06.2020. • 22:01 Srbija Danas/B92\nStručnjak iz Centra za kontrolu i prevenciju bolesti izjavio je u ponedeljak da SAD imaju "previše virusa" koji mora da se iskontroliše.\nZdravstveni zvaničnici širom SAD izrazili su veliku zabrinutost zbog sposobnosti i spremnosti nacije da uspori ili zaustavi pandemiju korona virusa.\nStručnjak iz Centra za kontrolu i prevenciju bolesti izjavio je u ponedeljak da SAD imaju "previše virusa" koji moraju da se iskontrolišu.\nMnoge američke države su stopirale ponovno otvaranje jer su postale "baloni" zaraze. U utorak su slučajevi porasli za više od 40.000 u jednom danu, četvrti put u poslednjih pet dana.\nDoktorka Ana Šuhat zamenica direktora Centara za kontrolu i prevenciju bolesti upozorila je da SAD ne reaguju poput drugih zemalja koje su pokazale uspeh u sprečavanju širenja koronavirusa i dozvolile su da se virus prenosi mnogo šire i brže.\n- Nismo u situaciji Novog Zelanda, Singapura ili Koreje, gde se novi slučaj brzo identifikuje i prate se svi kontakti, a izolovani su ljudi koji su bolesni, a ljudi koji su izloženi su u karantinu i mogu držati stvari pod kontrolom -rekla je doktorka.\n- Za sada imamo previše virusa širom zemlje, tako da je obeshrabrujuće - dodaje ona.\nSjedinjene Američke Države su u utorak zabeležile 2.682.897 potvrđenih slučajeva korona virusa, prema Univerzitetu Džon Hopkins, i ima ukupno 129.544 smrtnih slučajeva. Ovo je zaista tek početak - dodala je Dr Šuhat.\n- Mislim da je bilo poželjnog razmišljanja širom zemlje: "Hej, leto je. Sve će biti u redu. Već smo u ovome. Postoji mnogo zabrinjavajućih faktora o prošloj sedmici" - dodala je doktorka.\nDr Fauči upozorio je u ponedeljak da je malo verovatno da će SAD razviti "imunitet stada" na korona virus čak i kada jednom bude dostupna vakcina, za koju je ranije predviđao da će biti dostupna do početka 2021. godine.\n- Kod nekih ljudi u ovoj zemlji postoji opšte negativno mišljenje o nauci, ljudi su protiv autoriteta i protiv vakcine. To se odnosi na zabrinjavajuće veliki procenat ljudi, relativno gledano - rekao je dr Fauči, pozivajući na više obrazovanja kako bi se promovisalo poverenje u vakcine.\nPrema vebsajtu Centra za kontrolu i prevenciju bolesti, "imunitet stada" dostiže se kada je dovoljan deo populacije imun na zaraznu bolest - vakcinacijom i / ili prethodnom bolešću - da bi se virus u širio u maloj verovatnoći.\nSAD Novi Zeland Svet pandemija korona virusa Korona virus opasnost zaraženi preminuli


NOVA NAJVEĆA VREDNOST OD POČETKA GODINE Kurs dinara 117,6809 za evro\nDinar vredi danas prema evru približno isto kao u petak i zvanični srednji kurs iznosi 117,6809 dinara za evro, što je njegova nova najveća vrednost od početka ove godine, objavila je Narodna banka Srbije.\nDinar je prema evru jači za 0,1 odsto na mesečnom i za 0,3 posto na godišnjem nivou, a u odnosu na početak godine jači za 0,4 procenta.\nIndikativni kurs dinara prema dolaru je stagnirao u petak na nivou od 105,1379 dinara za dolar.\nDinar je prema dolaru na mesečnom nivou slabiji za 0,6 odsto, na godišnjem za 1,9 procenata, a od početka godine je u padu za 1,7 posto.\nNBS je kupila na međubankarskom deviznom tržištu od početka godine 1,79 milijardi evra i prodala 130 miliona kako bi ublažila prekomerne dnevne oscilacije kursa.\nBroj hotela u Beogradu udvostručen za 5 godina - I dalje postoji potreba za izgradnjom i otvaranjem\nU rešenju o upotrebi sredstava uz tekuće budžetske rezerve za 2019. navodi se da se novac raspoređuje Ministarstvu privrede, radi obezbeđivanja nedostajućih sredstava potrebnih za pravo preče kupovine akcija u postupku otuđenja sopstvenih akcija AD Aerodrom "Nikola Tesla" u Beogradu, a u cilju povećanja učešća Republike Srbije u osnovnom kapitalu tog privrednog društva.


Od dijabetesa u Srbiji boluje 710.000 pacijenata\nIzvor: Radio Televizija Vojvodine, 13.Nov.2017, 14:48\nSvetski dan dijabetesa obeležava se sutra, a Srbija ga je dočekuje sa 710.000 obolelih, od kojih je gotovo polovina radno sposobnog stanovništva.\n"Zbog velike učestalosti i brojnih komplikacija koji ga prate, dijabetes nameće veliki ekonomski teret svim nacionalnim zdravstvenim sistemima i čitavom >> Pročitaj celu vest na sajtu Radio Televizija Vojvodine << društvu. Troškovi zdravstvene zaštite obolelih od dijabetesa su dva do tri puta veći u odnosu na osobe koje nemaju dijabetes i iznose 12 odsto troškova u zdravstvu", pojasnio je ministar.\nPredsednik stručne komisije za prevenciju i lečenje dijabetesa prof. Nebojša Lalić podsetio je da su savetovališta za dijabetes vraćena u 40 domova zdravlja u Srbiji 2014. godine.\nOn je dodao da je još 13 savetovališta pokazalo inicijativu da se kod njih otvore savetovališta, a da ih je Ministarstvo zdravlja u tome podržalo.\n"Ono što je sada važno je da mi taj registar proširujemo na savremeni način, da sada imamo zvanično imamo knjigu, evidenciju o pacijentima iz koje će moći da sagledaju lekari i zdravstveni radnici stanje pacijenta", zaključio je Lalić.\nBlic: Od dijabetesa u Srbiji boluje 710.000 ljudi\nIzvor: B92, 13.Nov.2017\nSvetski dan dijabetesa obeležava se sutra, a Srbija ga dočekuje sa 710.000 obolelih, od kojih je gotovo polovina radno sposobnog stanovništva...Ministar zdravlja Zlatibor Lončar istakao je da se dijabetes tipa 2 sve češće dijagnostikuje kod dece i adolescenata, kao posledica rastuće epidemije...\n13.Nov.2017: Radio Televizija Vojvodine


"Igramo za Bojanu!" - humanitarni 3x3 turnir u basketu kao pomoć Nišlijki da dobije utakmicu života - Youthvibes\nBy youthvibes August 16, 2018\nLeave a Comment on “Igramo za Bojanu!” – humanitarni 3×3 turnir u basketu kao pomoć Nišlijki da dobije utakmicu života\nGrupa Nišlija odlučila je da 20. avgusta svoju ljubav prema košaci oplemeni humanošću i organizovanjem humanitarnog 3×3 turnira u basketu i da se na taj način, uključe u akciju prikupljanja sredstava za lečenje njihove sugrađanke.\nNišlijka Bojana Vučković se već godinama bori sa karcinomom koji je prethodne godine naglo počeo da se razvija i time uslovio nastavak lečenja u inostranstvu. Zbog troškova lečenja čiji iznos prelazi mogućnosti porodice, veliki broj Nišlija uključio se u akciju kako bi pomogao Bojani.\nTurnir u basketu biće održan 20. avgusta sa početkom u 17 sati na terenima u ulici Živorada Kostića Moravca u Panteleju. Kotizacija po ekipi iznosi 1000 dinara, dok će sav prikupljen prihod biti uplaćen na Bojanin žiro račun otvoren pri fondaciji Budi human. Za vreme trajanja turnira, biće postavljena kutija za donacije što će omogućiti i posetiocima turnira da učestvuju u ovoj akciji, dok će za muzički program tokom turnira biti zadržen DJ Strahinja Cvetković.\nČesto ponavljamo kako se šampion postaje tako što izađeš na teren kad je najteže i pobediš. Sada je na nama je da još jednom pokažemo da smo košarkaška nacija i pomognemo Bojani da pobedi zajedno sa nama, izjavili su organizatori povodom održavanja humanitarnog turnira u basketu.\nEkipe se mogu prijaviti do 16. avgusta putem linka: https://goo.gl/forms/i7JYdEvJxPsKdXav1\nViše informacija o turniru možete pronaći na linku događaja: https://www.facebook.com/events/253616838697324/\nTags: bitno humanitarna pomoć košarka\nPrevious Entry Između niškog temperamenta i engleske discipline\nNext Entry ,,Mene loži samo keš, znaš da volim samo keš”


Da li je moguće pronaći svoju pravu ljubav?\nMnoge od njih se takođe pitaju da li će uopšte ikad dobiti priliku da pronađu svoju pravu ljubav, ili je taj brod otplovio dok su gubile vreme na neke pogrešne izbore? Dok neke devojke jednostavno vremenom dignu ruke od pronalaska svog šarmantnog princa, druge veruju da će se on ipak jednog dana pojaviti.\nDok su jedne sklone ka tome da misle da je prava ljubav stvar sreće, poput onog da se zadesite na pravom mestu u pravo vreme, druge misle da je to sve bajka u koju ne bi trebalo verovati jer prava ljubav ne postoji. Jedno je sigurno: ako ne želite da je nađete, nećete je naći, kao i ako ništa ne uradite po tom pitanju, ostaćete zauvek uskraćeni za nju. Ako želite da znate kako možete da pronađete svoju pravu ljubav, zavirite u našu galeriju.


Uzmi račun i pobedi | Razmišljajte o velikim i smelim idejama i računajte na tehnologiju\nSrbija i širi balkanski region se suočavaju sa činjenicom da se najveći deo transakcija obavlja u kešu – procenjuje se da je to čak 90% svih transakcija – dok je istovremeno Švedska na dobrom putu da postane prva zemlja na svetu koja će ukinuti gotovinu do 2023. godine. Procenjuje se da se svega 18% transakcija u švedskim radnjama obavlja kovanicama i novčanicama, što je duplo manje nego pre pet godina kako su pokazali podaci Švedske centralne banke Riksbank. Na dalekom severu Evrope postaje uobičajeno da u izlozima radnji stoje obaveštanja „Ne prihvatamo keš”, a implikacije takvog poteza su jasne: smanjen rizik od krađa i pljački, uštede u štampanju, transportu, čuvanju i rukovanju kešom, kao i transparentniji finansijski sistem u zemlji.\nIako je Srbija još uvek daleko iza Švedske, gde je velika šansa da vas prodavac na pijaci zamoli da platite preko popularne mobilne aplikacije Swish umesto kešom, ipak se može primetiti lagani rast korisnika platnih kartica u zemlji – podaci Narodne Banke Srbije pokazuju da je krajem juna bilo skoro 90 hiljada aktivnih debitnih kartica više nego krajem marta.\nTakođe uočavamo promenu u potrošačkim navikama kod Srba – naše najnovije MasterIndex Srbija istraživanje finansijskih potreba i navika aktivnih korisnika platnih kartica u zemlji pokazuje da 77% ispitanika platne kartice koristi makar jednom nedeljno. Isto istraživanje ukazuje na promenu preferiranog načina plaćanja u zavisnosti od visine iznosa – kada je u pitanju plaćanje računa preko RSD 1.500, skoro tri četvrtine ispitanika poseže za „plastikom“ (71%), što je 24% više nego u 2016. godini.\nOvaj pozitivan trend u prelasku na bezgotovinska plaćanja može se pripisati boljoj finansijskoj pismenosti stanovnika Srbije, ali takođe i tome da građani sve više cene prednosti koje nude platne kartice.\nMi u kompaniji Mastercard verujemo da su praktičnost i sigurnost koje pruža plaćanje platnim karticama glavna motivacija za njihovo korišćenje i da podstiču uvođenje novijih metoda kao što su mobilni i digitalni novčanici. Istovremeno, elektronska plaćanja umnogome pomažu finansijskim institucijama da pojednostave obradu transakcija privatnih i poslovnih korisnika, kao i vlastima da smanje troškove transakcija, povećaju efikasnost, ostvare veći društveni napredak, da se izbore sa prevarama, korupcijom i sivom ekonomijom.\nPoslednja stavka je od neizmerne važnosti zato što je siva ekonomija pogubni faktor po državni budžet koji se koristi za finansiranje izgradnje novih puteva i bolnica, poboljšanje obrazovnog sistema, investicije u nove fabrike itd. Zamislite to ovako – imate posao koji volite, idete na posao svakog dana, postižete dobre rezultate i onda na kraju meseca, petina onoga što zaradite jednostavno nestane. Ovo se dešava državnom budžetu koji gubi 20,8% BDP-a zbog sive ekonomije.\nOd osam zemalja Centralne i Istočne Evrope koje su učestvovale u istraživanju koje je za nas sprovela kompanija EY, samo je BiH imala viši nivo sive ekonomije od Srbije – 25,5%, dok je ovaj problem bio na najnižem nivou u Češkoj (11,3%), Poljskoj (12,4%) i Sloveniji (12,5%). Ako pogledamo zemlje u okruženju koje su učestvovale u studiji, u Bugarskoj je nivo sive ekonomije bio 17,1%, dok je u Hrvatskoj bio 16,9% na kraju 2014. godine.\nJedno od rešenja za sivu ekonomiju je transparentnost finansijskih tokova – mi u kompaniji Mastercard verujemo da je pristup tehnologiji i elektronskim plaćanjima podsticaj za smanjenje siromaštva u svetu, uključivanje većeg broja ljudi u zvanične finansijske tokove i za kreiranje ekonomskog rasta. Naše iskustvo iz partnerstava sa vlastima širom sveta iznova i iznova dokazuje da tehnologija smanjuje sivu ekonomiju zato što implicira veću transparentnost.\nCilj Cashless Case Challenge takmičenja koji lansiramo je da motiviše vas, tehnološki naprednu generaciju budućih donosioca odluka, da razmislite o načinima na koje moderne tehnologije mogu da doprinesu ovom cilju. Voleli bismo da čujemo od vas koje su to lokacije na kojima prodavci masovno koriste keš, a koje bi imale koristi od uvođenja POS terminala ili da li smatrate da bi srpsko tržište bolje reagovalo na raznovrsniji sistem oporezivanja koji bi omogućavao poreske olakšice? Razmišljajte o velikim i smelim idejama i računajte na tehnologiju.\nTime što podstičemo ljude da krenu digitalnim putem, edukujemo ih o međusobnoj povezanosti između sive ekonomije i njihovih sopstvenih života i aktivnosti. Želimo da izgradimo svest o tome da se svaka transakcija računa i da na taj način zajedno gradimo zdravo i transparentno tržište.\n Izvor: podaci za 2014. godinu, istraživanje Smanjenje sive ekonomije kroz elektronska plaćanja koje je za Mastercard sproveo EY na osam tržišta Centralne i Istočne Evrope: BiH, Bugrska, Hrvatska, Češka, Poljska, Srbija, Slovačka i Slovenija.


Klub sa Malog Kalemegdana nastavio je sa društveno-odgovornim projektom ’’Win4Smile’’ (Koš za osmeh), koji realizuje zajedno sa strateškim partnerom Specijalnom olimpijadom Srbije, a u okviru Evroliginog projekta ’’One Team’’. U dvorani ’’Basket Lend’’ održan je osmi trening Specijalne olimpijade Srbije, a u ulozi predavača i trenera ovog puta je bio Branko Lazić.\nČlanovi Specijalne olimpijade Srbije upijali su savete od Branka Lazića\n"Još jednom je potvrđeno da klub sa Malog Kalemegdana konstantno održava i podstiče društveno-odgovorne akcije. Klub to oseća kao obavezu i to se sa pravom smatra jednim od nosioca izuzetne saradnje koja postoji sa Evroligom na polju društvene-odgovornosti i koja je deo ’’One Team’’ projekta", navodi se na zvaničnom sajtu KK Crvena zvezda.\nOvaj projekat je započet još u martu, a tokom mesec dana rada dečaci i devojčice iz Specijalne Olimpijade imali su šest treninga sa trenerima KK Crvena zvezda. Pored same igre na parketu, deo treninga bio je i razumevanje timskog duha, zajedništva i podsticaj razvijanja kreativnosti članova Specijalne Olimpijade Srbije kroz kreativne radionice koje su sadržale crtanje, pisanje i bojenje.\nSam vrhunac ovog dela velikog projekta bilo je gostovanje dečaka i devojčica iz Specijalne Olimpijade na prvoj finalnoj utakmici ABA lige protiv i kada je po prvi put, sav komercijalni prostor od strane kluba i njegovih sponzora u potpunosti ustupljen radi podrške i promocije projekta. Uoči utakmice, šest dečaka i devojčica imalo je priliku da znanje stečeno na treninzima sa trenerima Crvene zvezde pokaže prepunoj dvorani ’’Aleksandar Nikolić’’.\nOsmi po redu trening u ovkiru projekta ’’Win4Smile’’, pokazao je zavidni napredak šest i šest devojčica koji su aktivni učesnici.\nKapiten Crvene zvezde Branko Lazić pomogao je polaznicima Specijalne olimpijade Srbije da savladaju poligone, pokazao im pravilnu tehniku šuta i bodrio ih je u svakom narednom poduhvatu. Dečaci i devojčice su pomno pratili svaki Lazićev korak i upijali savete. Lazić je kratko govorio nakon treninga:\n’’Još jednom se pokazalo koliko je košarka sjajna igra. Zaista sam uživao da radim sa dečacima i devojčicama iz Specijalne olimpijade Srbije. Potvrđeno je još jednom koliko je ovo značajno za njih, a meni je mnogo drago ako će oni izaći iz hale kao bolji igrači. Ipak, najvažnije je da su se dobro zabavili, a njihovi osmesi su nam to govorili’’, istakao je kapiten Crvene zvezde.\nNovi trening u organizaciji Crvene zvezde, članovi Specijalne olimpijade Srbije imaće već naredne subote, i to na otvorenim terenima kluba na Malom Kalemegdanu. Dečaci i devojčice iz Specijalne olimpijade Srbije simbolično će otvoriti renovirane terene među zidinama Kalemegdana.


Đurić: Jeremić samog sebe prepoznao u agenturnom delovanju\nTanjug 7. avgusta 2018. 20:14\nBEOGRAD – Potpredsednik GO SNS Marko Đurić „čestitao“ je danas predsedniku Narodne stranke Vuku Jeremiću što se sam prepoznao i javio povodom upozorenja na pojavu agenturnog delovanja, iako ga niko nije pomenuo.\nĐurić kaže da je potpuno siguran da ljudi iz BIA i drugih domaćih službi, koje je očigledno Jeremić morao da pomene da bi bar nekako sebi dao na značaju, imaju daleko ozbiljnijeg posla nego da se bave nekim ko pati od očigledne manije gonjenja i javno se hvali da ima utisak da ga neki ljdi neprekidno prate i progone.\n„Očekujem i pribojavam se da bi u narednom periodu Jeremić mogao da ode i korak dalje u političkom egzibicionizmu, što može biti neestetski, ali svakako u redu dok je u granicama zakona“, saopštio je Đurić.\nUmesto toga, navodi funkcioner SNS, Jeremić bi, kada već voli da priča o agenturnom delovanju, za početak mogao da objasni za koje protivusluge je dobio novac od svojih katarskih finansijera i javnosti konačno da odgovore o prirodi njegovih odnosa sa međunarodnim korupcionaškim lancem koji se ovih dana suočava sa postupkom pred američkim pravosuđem.\n„Zadivljujuće je koliko heroj prištinskih medija Vuk Jeremić nema stida i srama da se usuđuje da kritikuje sadašnju diplomatsku politiku Srbije. Onu koja je, potpuno suprotno od njegove, dokazala da priznavanje jednostrano proglašene nezavisnosti Kosova nije neprovratan proces i da su povlačenja priznanja Kosova moguća kada se radi posvećeno i u interesu sopstvene države“, rekao je Đurić.\nPrema njegovim rečima, Jeremić je, ophrvan ovim neobičnim osećanjima i zapažanjima, uspeo da zaboravi da je upravo on glavni akter najvećeg fijaska i najveće sramote u istoriji srpske diplomatije.\n„A to je gaženje suvereniteta, teritorijalnog integriteta i dostojanstva svoje zemlje, na njegovu ličnu inicijativu, pred Međunarodnim sudom pravde, i niza katastrofalnih sporazuma koje je sklopio sa separatistima u Prištini, dovodeći Albance na Brnjak i Jarinje gde nikada nisu bili, ukidajući srpske tablice, i terajući srpske diplome u ilegalu“, naveo je Đurić.\nJeremić misli, kaže on, da narod zaboravlja da je za vreme njegove vlasti ukinut čuveni Prištinski korpus, Kosovo jednostrano proglasilo nezavisnost koje je priznalo na desetine država, sproveden pogrom nad srpskim stanovništvom na KiM, pregovori prebačeni iz UN u EU, doveden Euleks na KiM…\nFunkcionere SNS navodi da je nepresušna lista „diplomatskog“ doprinosa Jeremića trenutnoj poziciji i Beograda i Prištine, o čemu je detaljno pisao i Vikiliks.\nPrema njegvim rečima, Jeremić je poslednji koji sme da priča o diplomatskoj borbi Srbije.\n„On je taj koji je 16. januara 2008. godine uveo Hašima Tačija na sednicu Saveta bezbednosti Ujedinjenih nacija posvećenu Kosovu i Metohiji, što je bio presedan i prvi nastup predstavnika Prištine u Ujedinjenim nacijama. Slučajno ili ne, samo mesec dana kasnije Kosovo je jednostano proglasilo nezavisnost“, napomenuo je Đurić.\nKada bolje razmislim, zaključio je potpredsednik SNS, posle ovakvog učinka jedino i ostaje bežanje od stvarnosti, laganje sebe i svih oko sebe.


“POKUŠAJ STVARANJA NERVOZE” Radojičić ističe da opozicija protestima VARA GRAĐANE @ Cafe.ba\n“POKUŠAJ STVARANJA NERVOZE” Radojičić ističe da opozicija protestima VARA GRAĐANE\n– Grad se pokušava ponovo držati pod stalnim pritiskom, protestima i blokadama i na taj način se pokušavaju kopirati prošlogodišnji događaji, kada je dio poslanika prevario Banjalučane i uzeo 20.000 glasova na tragediji jedne porodice. Sada se mijenja tema i na istoj matrici pokušavaju Banjalučane ponovo prevariti i uzeti 40.000 glasova za lokalne izbore – rekao je Radojičić za Glas Srpske.\n– Ali i oni koji odobravaju i oni koji organizuju okupljanja moraju poštovati zakone koji propisuju kako se ta okupljanja vrše. Ako svi to poštuju, onda nema problema i ima prostora i za one koji protestuju i za one koji se vesele ili organizuju bilo kakve druge skupove u gradu. Ako bilo ko iskoči izvan okvira zakona, onda nastaju i bezbjednosni i politički i svi ostali problemi. Pri tome slike koje idu iz grada, a mislim i na one kada su bile intervencije policije, trebalo bi da budu mnogo odmjerenije i umjerenije – naglasio je Radojičić.\nGovoreći o zagađenju zemljišta piralenom u poslovnoj zoni “Incel”, Radojičić je rekao da su sa šireg prostora “Incela” uzete desetine uzoraka tla i vode i da se rezultati očekuju u toku mjeseca.\n– U pripremi je plan aktivnosti koji bi trebalo da bude prevencija da se takve situacije ne ponove, da bude procijenjeno kako treba sanirati teren i rečeno šta se može uraditi sa zagađenim tlom. Plan podrazumijeva i konstantna mjerenja i uzorkovanja, kao i širok i obiman program besplatne preventivne zdravstvene zaštite, a naravno da ćemo insistirati i na tome da bude utvrđeno ko je kriv za aferu “Piralen” – istakao je Radojičić.\nAdil o žiriranju svoje kolegice: Jelena koristi rečenice koje ja nikad


SARAJEVO – U BiH je danas objavljen javni poziv vrijedan 3,5 miliona KM za podršku investicijama u ruralni turizam, saopšteno je iz Razvojnog programa UN /UNDP/.\nRiječ je o javnom pozivu u okviru projekata “EU za agrar”, “EU za oporavak agrara” i “EU za oporavak biznisa”, koje finansira EU, a koji je objavljen sa ciljem razvoja ekonomskih aktivnosti u tim područjima, stvaranja i očuvanja postojećih radnih mjesta, te očuvanja prirodne i kulturne baštine, kao i oporavka od krize prouzrokovane pandemijom.\nSvaki podnosilac prijave može aplicirati za bespovratna sredstva u iznosu od 50.000 KM do 250.000 KM, bez PDV-a.\nPodnosilac prijave može biti jedinica lokalne samouprave, preduzeće ili obrt koji se bavi pružanjem turističkih usluga i/ili proizvoda, javna ustanova i organizacija koja upravlja zaštićenim prirodnim područjima u BiH, nevladina organizacija i udruženje sa iskustvom u vođenju projekata razvoja i promocije turističke ponude.\nZa svaki projekat, podnosilac prijave i partneri moraju osigurati vlastito sufinansiranje u iznosu od minimalno 15 odsto ukupnog iznosa prihvatljivih troškova investicije bez PDV-a, odnosno minimalno 15 odsto sufinansiranje podnosioca prijave i partnera i 70 odsto finansiranje kroz mjeru podrške od strane projekata “EU za agrar”.\nKrajnji rok za podnošenje prijava je 7. mart 2022. godine, a svi zainteresirani mogu pristupiti javnom pozivu putem internet stranice www.eu4agri.ba.\nU okviru projekta “EU za agrar”, EU pruža podršku jačanju konkurentnosti poljoprivrede i ruralnom razvoju u BiH.\nProjektom “EU za oporavak agrara” pruža se podrška BiH u ublažavanju ekonomskih efekata pandemije kovid 19 na poljoprivredno-prehrambena preduzeća i operatere ruralnog turizma, te osiguranje kontinuiteta njihovog poslovanja, dok se kroz “EU za oporavak biznisa” utiče na smanjenje posljedica izazvanih pandemijom na poljoprivredna i turistička preduzeća, mikro, mala i srednja preduzeća.\nZa sva tri projekta EU je izdvojila 38 miliona evra.\nProjekte provodi UNDP u BiH, u partnerstvu sa Češkom razvojnom agencijom, Njemačkom međunarodnom razvojnom agencijom i Međunarodnom organizacijom rada. Srna\nTagovi: ruralni turizamundp


Anđelković pred derbi: "Sve zavisi od naše igre" - Sportske.net\nAnđelković pred derbi: "Sve zavisi od naše igre"\nFudbaler Crvene zvezde Dušan Anđelković smatra da će njegovi saigrači i on ostvariti pozitivan rezultat u predstojećem "večitom derbiju" ukoliko odigraju na svom nivou.\nOrlandić: "Ne potcenjujem ni Partizan, niti bilo koju ekipu"Dva imena na najužem spisku - Ko će suditi u Humskoj?ŠOK - Vieira preskače "večiti derbi"!?Lune ne brine pred derbi - Zvezda daje najviše golova, pobeđuje u seriji..."Večiti derbi" uz direktan TV prenos\nŠampion Srbije i lider na superligaškoj tabeli u subotu gostuje Partizanu u okviru 9. kola domaćeg šampionata. Obe ekipe u meč ulaze posle pobeda u prethodnom kolu s tim što se Crvena zvezda nalazi u mnogo boljoj formi i seriji dobrih rezultata.\n"Zadovoljni smo urađenim, napravili smo dobru uvertiru za derbi, nalazimo se u seriji pobeda tako da očekujemo da odigramo dobru utakmicu u subotu" kaže levi bek Crvene zvezde Dušan Anđelković.\nEkipa Miodraga Božovića već ima devet bodova više u odnosu na najvećeg rivala pa nema sumnje da fudbaleri Crvene zvezde mogu rasterećenije da uđu u utakmicu.\n"Mislim da ćemo se dobro pripremiti za gostovanje Partizanu. Svima nam je taj meč u mislima i znamo koliko ta utakmica znači Crvenoj zvezdi i našim navijačima. Potrebno je da uđemo u duel jako od prvog minuta i da ispoštujemo dogovor iz svlačionice" dodaje Anđelković.\nCrveno-beli su u prvom kolu remizirali sa Napretkom na domaćem terenu ali su potom nanizali sedam pobeda u Superligi što je još jedan od pokazatelja dobre forme iako ga Dušan Anđelković ne doživljava kao presudan za ishod "večitog derbija".\n"Nama je važno što smo u seriji pobeda, što igramo dobro i dajemo dosta golova ali sa aspekta derbija to ne mora ništa da znači jer se radi o specifičnoj utakmici koja ne zavisi od pređašnjih rezultata" ističe Anđelković.\nLevi bek crveno-belih kaže da Partizan ima kvalitetan tim i dobre pojedince na svim pozicijama ali ga protivnički tabor interesuje tek toliko koliko je potrebno za pripremu utakmice.\n"Pokušaćemo da se bavimo isključivo sobom i da se mi što bolje pripremimo za ovu utakmicu jer verujem da zavisimo isključivo od sebe i da rezultat neće izostati ako damo svoj maksimum" zaključio je Anđelković.\nUtakmica 9. kola Superlige Srbije u kojoj će se Partizan i Crvena zvezda sastati 152. put igra se u subotu od 18 časova na stadionu u Humskoj.


Kragujevački “Fijat” počeo razgovore sa zaposlenima zbog zatravanja fabrike – Bankar.me\nMay 13, 2022 AUTOMOBILIZAM, BIZNIS, EVROPA, REGION, SAOBRAĆAJ, SVE VIJESTI Leave a comment\nU ovom sindikadu traže da se radnicima, za čijim radom je privremeno prestala potreba, ponudi opcija upućivanja na plaćeno odsustvo, u skladu sa Zakonom o radu, jer „Fijat“ izražava spremnost da nastavi rad u kragujevačkoj fabrici.\n„Da se upućivanje radnika u inostranstvo vrši isključivo u skladu sa Zakonom o uslovima za upućivanje zaposlenih na privremeni rad u inostranstvo i njihovoj zaštiti, a ne da se izbjegavaju odredbe ovog zakona prisiljavanjem radnika da ‘dobrovoljno’ prihvate ponuđene uslove, dobijene u neformalnoj formi“, navode u Sindikatu.\nSindikat poziva radnike da prije izjašnjavanja zatraže od „Fijata“ formalnu ponudu, jer papir koji su dobili to nije.\n„Na sva druga, ishitrena i nametnuta rešenja, biće odgovoreno u duhu tradicije radničkog Kragujevca“, navodi se u saopštenju Samostalnog sindikata FCA Srbija.\n„Fijat“ je dio multinacionalne kompanije „Stelantis“.\nPOJMOVIFijat radnici Srbija\nPrevious Film nedjelje: Larry Fink – najmoćniji čovjek u svijetu finansija\nSljedeći U kancelarije na Menhetnu vratilo se samo osam odsto radnika


Objavljen je prvi sinhronizovani trejler za očaravajuću 3D avanturu „Čuvari tajnog kraljevstva „. Junacima filma glasove će pozajmiti dobro poznati glumci: Teodora Živanović, Siniša Ubović, Marko Janketić, Marko Živić, Dragan Vujić i Aleksandar Srećković Kubura.\n„Čuvari tajnog kraljevstva“ je novi projekat autora blokbastera „Ledeno doba“ i „Rio“, koji ćemo u bioskopima gledati krajem maja!\nKompjuterski animirana saga predstaviće „skriveni svet kakav još niste videli“, a u borbi koja se odvija svuda oko nas, suprotstavljene su sile dobra, koje štite prirodu, i sile zla koje žele da je unište. Jedna tinejdžerka iznenada dospeva u tajni univerzum koji naseljavaju zabavni i jedinstveni junaci. Ona mora da udruži snage sa njima kako bi sačuvali njihov i naš svet.\nU originalnoj postavci, junacima su glasove pozajmili Bijonse, Kolin Farel, Džoš Hačerson i Amanda Sejfrid, a sinhronizovani trejler možete pogledati na adresi:\nPernata banda (originalno El Americano) novi crtani film - u bioskopima od 16. februara 2016. Koko je meksički tinejdžer papagaj, koji obožava i prati ludorije svog heroja, TV zvezdu, takođe papagaja El ... »»


Odluka Ustavnog suda BiH se ne poštuje: U Banja Luci proslava 9. januara; Dodik protiv upozorenja NATO štaba: Treći puk OS BiH će biti postrojen na Trgu Krajine – Kakanj-X\nOdluka Ustavnog suda BiH se ne poštuje: U Banja Luci proslava 9. januara; Dodik protiv upozorenja NATO štaba: Treći puk OS BiH će biti postrojen na Trgu Krajine\nNa 9 jan, 2017 355\nako je Ustavni sud BiH proglasio 9. januar Dan RS neustavnim praznikom danas će u ovom bh. entitetu biti održane cjelodnevne svečane aktivnosti koje su započele jučer polaganjem cvijeća i vijenaca na spomenike palim borcima RS i NOR-a.\nPredsjedavajući Predsjedništva BiH Mladen Ivanić jučer je postrojio Treći pješadijski (Republika Srpska) puk Oružanih snaga BiH, a ne Počasnu jedinicu na koju je jedino imao pravo kao član kolektivnog šefa države, piše Patria.Današnjoj svečanosti u Banja Luci prisustvovat će predsjednik Srbije Tomislav Nikolić, ministri Vlade Srbije, te patrijarh Irinej.\nU okviru programa obilježavanja neustavnog praznika bit će održana i parada “25 godina Republike Srpske”, koja će se odvijati na relaciji Trg Republike Srpske – Trg Krajine, a svečana akademija održat će se u sportskoj dvorani Borik.\nPredsjednik Republike Srpske Milorad Dodik izjavio je uoči proslave neustavnog praznika Dana RS, da je Bosna i Hercegovina zemlja koja nema šanse da uspije i da je rješenje u mirnom razlazu, pri čemu smatra da bi referendum bio dobra stvar, prenosi Patria.\nOn je, govoreći za RTS o proslavi u Banja Luci, rekao da će se na Trgu okupiti svi učesnici smotre gdje će biti Treći pješadijski (Republika Srpska) puk OS BiH.“Oni će biti postrojeni. To će biti zadnji put. Iduće godine ćemo organizovati jednu veteransku jedinicu, jer na to imamo pravo. Obući ćemo ih u tradicionalne uniforme Vojske Republike Srpske, i oni će biti ti koji će nadomjestiti”, istakao je Dodik, dodavši da niko ne može RS da spriječi u obilježavanju svoje tradicije.\nKako je naveo, pitanje da li će učešćem u obilježavanju Dana RS pripadnici Trećeg pješadijskog puka snositi odgovornost, predstavlja i najvažniju temu ovog obilježavanja.“Pozivam sve pripadnike Srba da izađu i da budemo zajedno. Nama je važno da se okupe sve političke snage i sve institucije Srba ovdje i u Republici Srpskoj i u institucijama BiH”, rekao je Dodik.\nPodsjećanja radi NATO štab u BiH upozorio je da nijedan pripadnik OS BiH ne smije prisustvovati obilježavanju neustavnog praznika, te da će ukoliko se to desi biti sankcionisani i da im prijeti otpust iz službe.


source.ba | Saradnja policije iz FBiH i policije iz RS -a: Dobro je, ali može i bolje\nFOTO: Admir Katica, ministar MUP -a KS.\nO saradnju MUP -a KS i MUP - RS razgovarali smo sa Admirom Katicom, ministrom unutrašnjih poslova KS.\nKriminal ne poznaje granice, ne samo u BiH, na Balkanu, nego i bilo gdje u svijetu. Prekršitelji zakona uvijek pronađu način da zaobiđu granične prijelaze, carinike i žičane ograde. To je za njih tek formalnost, čak i kada su u pitanju sigurnosne snage mnogo jačih, organiziranijih i bogatijih zemalja nego što je to siromašna i entitetskim, kantonalnim i etničkim linijama podijeljena BiH.\nMeđuntitetski kriminal svakodnevna je pojava, bar kada je u pitanju KS, još od prvih postdaytonskih dana kada su automafijaši iz RS -a počeli krasti automobile sa ulicama Sarajeva. Najstrašniji primjer međunetitetskog kriminala jeste ubistvo dvojice sarajevskih policajaca na Alipašinom polju, u oktobru 2018. Iza ubistva je stajala automafija sa područja Istočnog Sarajeva.\nNije tajna da kriminalne grupe iz oba entiteta imaju jako dobre odnose i da koordiniraju svoje kriminalne aktivnosti, kada su pitanju šverc narkotika, krađa automobila, trgovina ljudima, pljačke banaka i drugi kriminal većih i manjih razmjera. Posljednjih godina izvršioci teških krivičnih djela poput ubistava i teških saobraćajnih nesreća u pravilu bježe u Crnu Goru, preko teritorije RS, gdje im logistiku i mjesta za skrivanje pružaju njihovi kriminalni jataci iz manjeg entiteta. Adel Kabaš, osumnjičeni za ubistvo Mehmeda Ramića pobjegao je u Crnu Goru preko Istočnog Sarajeva.\nAko u općem sivilu zemlje gdje se niko ne može dogovoriti o bilo kojoj temi, postoji nešto pozitivno, to je solidna i profesionalna saradnja policije iz oba entiteta. Kada je u pitanju Sarajevo, pripadnici MUP -a KS imaju neometan prolaz do Trnova, dok recimo policajci MUP -a RS, koji seiz Banja Luke vraćaju u svoju bazu u Istočnom Sarajevu bez problema se kreću teritorijom FBiH i Kantona Sarajevo. Postoji i džentlemenski dogovor obje policijke da policajci prilikom potjera za kriminalcima mogu ući nekoliko stotina metara na teritorij drugog entiteta.\nKriminala ima mnogo sa obje strane entitetske linije, koja kriminalce baš ne nimalo ne dotiče, te su policije prisiljene sarađivati, čak i kada se to njihovim političkim vođama ne dopada. Ta saradnja nije savršena, i mogla bi biti mnogo bolja, ali je da dobro da je ima, na štetu kriminalaca koje prelazak entitetske granice ne štiti od sile zakone. O saradnji policija sa obje strane entitetske granice razgovarali smo sa Admirom Katicom, ministrom unutrašnjih poslova KS.\n- Prema informacijama koje sam ja dobio od policijskog komesara, ona se odvija prema profesionalnim uzusima i doprinosi razrješenju krivičnih djela i borbi protiv kriminala na području cijele Bosne i Hercegovine. Prema onome što sam također informiran, brojne policijske aktivnosti na području drugog entiteta, rezultat je saradnje MUP - a KS i MUP - a RS. Ista takva suradnja je i sa drugim policijskim agencijama u BiH. Ta suradnja se odvija sa odabranim licima u MUP -u RS i odvije se prema tačno određenim, operativnim policijskim pravilima - kaže ministara Katica.\nI gospodin Katica smatra da saradnja može biti bolja, na svim nivoima pravosudnog sistema.\n- Ja smatram da je potrebna sinergija, prvenstveno sa tužilačkim i pravosudnim organima i tu u svojoj mjesnoj nadležnosti, to je prvenstveno sa Tužilaštvom Kantona Sarajevo. Policijska saradnja uvijek može biti bolja, prije svega kada je u pitanju borba protiv suvremenih oblika kriminala, organiziranog kriminala, međunarodnog kriminala, bez takve vrste saradnje ona je nemoguća. Ona je takva da se ona može i dalje unapređivati, ne samo sa ovom policijskom agencijom, nego i sa drugim policijskim agencijama, u BiH, regionu, ali i šire - kaže Katica za Source.ba.\n(Novinar: Kenan Bešlija)


30 godina iskrenog prijateljstva Bosne i Hercegovine i Turske - Intelektualno\nNakon mnogobrojnih pregovora predsjednika jugoslavenskih republika, koji su održani u nekoliko gradova tadašnje Jugoslavije, bilo je jasno da namjera čuvanja Jugoslavije od raspada neće uspjeti. Ohrid, Stojčevac i Bled samo su neka od mjesta susreta na kojima se pokušao riješiti jugoslavenski problem. Nastojanja Alije Izetbegovića i makedonskog predsjednika Kire Gligorova u smjeru očuvanja tadašnje države nisu naišla na razumijevanje od velikosrpske politike čiji su ciljevi bili znatno drugačiji.\nGodinu 1991. Alija Izetbegović je, osim na pregovorima o budućnosti Jugoslavije, proveo i na sastancima sa svjetskim državnicima. Obilazio je Izetbegović tada političke predstavnike Austrije, Italije, Turske, Vatikana, Irana, Sjedinjenih Američkih Država kako bi ih obavijestio o tome šta se trenutno događa na tlu Jugoslavije. Prema njegovim zapisima u autobiografskom djelu Sjećanja, diplomatske aktivnosti koje je poduzeo sa svojim timom tokom 1991. godine bile su izuzetno značajne u kasnijem periodu u kontekstu lobiranja za priznavanje nezavisnosti Republike Bosne i Hercegovine.\nU ljeto 1991. godine jedna od destinacija koju je posjetio Alija Izetbegović bila je Republika Turska, a njegov domaćin tada bio je predsjednik ove zemlje Turgut Özal. Izetbegović je turskim prijateljima naglasio u kakvoj se situaciji nalazi Jugoslavija, te da očekuje podršku od turskog naroda ukoliko to bude potrebno u narednom periodu. Na ovom putovanju Izetbegović se susreo s političkim predstavnicima Turske, koji su bili saglasni da Bosna i Hercegovina dobije pomoć ako se to bude tražilo od njih. U kontekstu povezivanja između Republike Turske i Republike Bosne i Hercegovine, Izetbegović se ranije susretao i s Necmettinom Erbakanom, turskim intelektualcem i političarem, od kojeg je također dobio potvrdu da stoji na strani Bosne i Hercegovine.\nEpilog razgovora s turskim zvaničnicima bio je ohrabrujući za Bosnu i Hercegovinu jer se moglo osjetiti da polahko pridobijaju prijatelje. Decembar 1991. godine bio je odlučujući moment za nezavisnost Bosne i Hercegovine. Naime, predsjednik Vlade SR Bosne i Hercegovine Jure Pelivan i predsjednik Predsjedništva Alija Izetbegović odlučili su se da Evropskoj zajednici obrazlože situaciju u Jugoslaviji, te na osnovu toga zatraže provođenje Referenduma o nezavisnosti, koje je bilo zagarantirano tadašnjim Ustavom Jugoslavije. Raspisivanje Referenduma uslijedilo je u januaru 1992. godine, a odlučeno je da će isti biti proveden krajem februara i početkom marta. Bosna i Hercegovina je postupila kao ranije Slovenija, Hrvatska i Makedonija, koristeći legitimno pravo da odlučuje o svojoj budućnosti, čega su bile svjesne i članice Evropske zajednice.\nPrva država koja je prepoznala značaj nezavisnosti Bosne i Hercegovine i prije zvaničnog referenduma bila je Republika Bugarska. Njeno priznanje stiglo je u januaru 1992. godine, a odmah iza Bugarske, 6. februara 1992. godine pristiglo je priznanje iz Republike Turske. Ovaj čin bio je potvrda obećanja koja su politički predstavnici Turske dali Aliji Izetbegoviću godinu dana ranije, da će podržati Bosnu i Hercegovinu kada to bude potrebno. Dva dana nakon priznanja nezavisnosti Bosne i Hercegovine, predsjednik Republike Turske Süleyman Demirel poslao je pismo Aliji Izetbegoviću u kojem šalje obrazloženje ove izuzetno bitne i hrabre odluke Republike Turske.\n“Imam čast da obavijestim Vašu ekselenciju da je Turska vlada odlučila da prizna Republiku Bosnu i Hercegovinu kao nezavisnu državu na dan 6. februar 1992. Odluka Turske o priznanju zasniva se na pravu samoopredjeljenja naroda Bosne i Hercegovine za njegovu nezavisnost i suverenitet, a u skladu je s turskim nastojanjem da se promovira mir, stabilnost i saradnja u ovom regionu. Po našem mišljenju, to se može najbolje postići od strane svih republika kroz uspostavljanje novih oblika saradnje, regionalne solidarnosti i života u harmoniji, na ravnopravnoj osnovi bez diskriminacija.\nU ovoj prilici želim da izrazim naše nade u dalje jačanje postojećih prijateljskih odnosa između Turske i Bosne i Hercegovine na svim mogućim poljima i na obostranu dobrobit naših dviju prijateljskih zemalja. U vezi s tim, sa zadovoljstvom se sjećam da je veoma uspješna posjeta Vaše ekselencije u Turskoj u julu 1991. položila temelje za bolje buduće perspektive u našim odnosima. Koristeći ovu historijsku priliku, želim prenijeti Vašoj ekselenciji bratske najbolje želje turskog naroda za dobrobit i prosperitet naroda Bosne i Hercegovine. Gospodine predsjedniče, molim Vas da primite izraze visokog uvažavanja i najbolje želje za Vaš trajni uspjeh, zdravlje i sreću”, stajalo je u pismu tadašnjeg predsjednika Republike Turske.\nKoliko su bili važni ranije uspostavljeni kontakti između Alije Izetbegovića i turskog političkog vodstva, može se jasno zaključiti i iz priloženog pisma u kojem se u više navrata ističe turska podrška Bosni i Hercegovini. Nakon 6. februara, važan datum za obje države jeste i 28. august 1992, kada su i zvanično uspostavljeni diplomatski odnosi Turske i Bosne i Hercegovine. U toku Agresije na Bosnu i Hercegovinu, Turska je u skladu s tadašnjim političkim kapacitetima pomagala odbranu Bosne i Hercegovine, ali u tom periodu primjetna je velika humanitarna pomoć iz Turske usmjerena prema Bosni i Hercegovini, kao i prihvatanje velikog broja izbjeglica.\nNecmettin Erbakan je posredstvom svojih organizacija iz Turske i Zapadne Evrope uspio u više navrata pomoći odbrani Bosne i Hercegovine na različite načine. Potrebno je napomenuti da Republika Turska tokom devedesetih godina prošlog stoljeća prolazi kroz izuzetno turbulentne političke procese u kojima su se događale smjene vlasti, čak i putem državnih udara, što je oslabilo tursku međunarodnu poziciju, te kako kažu u nekim momentima, nisu mogli reagirati na situaciju u Bosnu i Hercegovinu, kao što bi to bio slučaj danas, o čemu je nedavno javno govorio i predsjednik Republike Turske Recep Tayyip Erdoğan.\nDiplomatski odnosi Turske i Bosne i Hercegovine u dosadašnjih trideset godina mogu se okarakterizirati kao izuzetno prijateljski, uz napomenu da se odnos između dvije države unaprijedio od 2003. godine, kada na vlast u Turskoj dolazi stranka AKP, koju predvodi Recep Tayyip Erdoğan. Potvrda ovoj konstataciji jeste veliki broj ulaganja Republike Turske u Bosnu i Hercegovinu, obnove kulturne baštine, otvaranje univerziteta, škola i drugih obrazovnih institucija koje doprinose jačanju Bosne i Hercegovine.\nTakođer, Turska u Bosnu i Hercegovinu ulaže i kroz investicijske, ali i humanitarne aktivnosti, što je dokaz snažnih veza ove dvije države. Veliki broj studenata iz Bosne i Hercegovine imao je priliku studirati na nekom od mnogobrojnih turskih univerziteta, uz stipendiranje Republike Turske. Gledajući odnos turske zvanične politike, obrazovnog, ali i nevladinog sektora, s pravom se može zaključiti da Bosna i Hercegovina ima u Turskoj iskrenog prijatelja, bez obzira na to koliko određeni krugovi nastoje prikazati da to ipak nije tako.\nTags: Admir LisicaBosna i Hercegovinadiplomatski odnosiTurska\nProljeće zdesna - rast desničara u Evropi\nIzašao peti broj Godišnjaka Udruženja Bathinvs “Acta Illyrica”


Jednostavno, uvek u pokretu\nsve popravke, kao i redovno održavanje izvodi isključivo u ovlašćenim servisima, uz overu Servisnog plana;\nsve servisne radove izvodi po dinamici datoj u Servisnom planu i da se pri tom koriste isključivo originalni rezervni delovi i od proizvođača odobrena sredstva u skladu sa procedurama koje propisuje proizvodač;\nKupac ima pravo i na otklanjanje kvarova i šteta koji nastanu na drugim delovima vozila, ako se pokaže da potiču od kvara ili štete koji su predmet zahteva za reklamaciju (posledične štete).\nU slučaju neosnovane reklamacije kupac snosi sve nastale troškove po osnovu podnetog zahteva za reklamaciju.\nugradnje delova u vozilo koje nije odobrio proizvođač odnosno generalni uvoznik;\nugradnje / promena na vozilu koja nije obavljena u skladu sa uputstvima proizvođača;\nupotrebe goriva, maziva, motornog i drugog ulja, rashladne tečnosti, sredstava za čišćenje i poliranje, koje ne zadovoljavaju od strane proizvođača propisan kvalitet ili se ne koriste shodno nameni i upustvu za upotrebu;\nU slučaju eventualne reklamacije u periodu 3., 4. i 5. godine važenja dodatne garancije van teritorije Republike Srbije i Republike Crne Gore, potrebno je da kupac o tome bez odlaganja obavesti ovlašćeni servis koji je vlasnik poslednjeg pečata u servisnoj knjižici. Refundacija troškova popravke je moguća samo kod prodavca ili u drugom servisu, koji je od strane proizvođača / importera ovlašćen za servisiranje predmeta kupovine na teritoriji Republike Srbiji i Republike Crne Gore, na osnovu prethodno dostavljene kompletne dokumentacije o popravci kod ovlašćenog servisa za vozila marke "SEAT" van teritorije Republike Srbije i Republike Crne Gore i ukoliko su zadovoljeni svi ostali preduslovi za ostvarivanje garantnih prava, a na osnovu garantnog lista.\ndve ili tri godine za oštećenja laka / farbe (zavisno od modela)\nDavalac garancije se obavezuje da obezbedi servisiranje svih isporučenih vozila u periodu od 7 godina od datuma isporuke.\nProdavac je dužan da najkasnije u roku od 15 dana od prijema prijave za ostvarivanje garancijskih prava, odgovori kupcu, sa izjašnjenjem o podnetoj prijavi i predlogom rešavanja problema.\nZamenjeni delovi ostaju svojina proizvođača koje za njega preuzima i cuva ovlašćeni diler.\nZa delove ugradene tokom otklanjanja neispravnosti u toku trajanja garancije, garantni rok pocinje da tece ponovo samo za taj deo


Objavljeno u "Zbivanjima", nedeljnom listu mladih Niša ("Zbivanja" su ispod zaglavlja imala odrednicu: Samoupravno, socijalističko, klasno glasilo mladih), u broju 414 od 9. septembra 1983. godine na 15. strani. Objavio sam ukupno šest ovakvih, uz pomoć šablona opisanih ukrštenica (imao sam samo latinične šablone, pa sam se morao snalaziti jer je list štampan ćirilicom). Objavljivanje je, kao i sve drugo u vezi enigmatike tih godina (decenija), organizovao legendarni niški enigmatski pregalac Nikola Popović, a u vreme objavljivanja pomenutih skandinavki ja sam već bio na polovini vojnog roka i po ceo dan buljio u monitor ruskog mobilnog radara P-15M ili u CVOJ-u na planšeti ucrtavao putanje aviona na nebu iznad naše bivše SFRJ. Obezbedio sam i fotografije za svih šest skandinavki (imao sam tada dosta uslikanih poznatih ličnosti), a koliko su "Zbivanja" bila ozbiljan list govori podatak da su jednu ukrštenicu objavili bez slike - izgubili su je negde u redakciji ili štampariji, a nisu se potrudili da pronađu drugu.\nJuče sam pronašao nekoliko kutija sa mojim starim izrezanim enigmatskim radovima, pa će ovakvih priloga biti još dosta na ovom blogu. Svaki rad je obeležen rednim brojem, a u nekoliko rokovnika imam podatke za svaki od njih (u kom listu je objavljen i kada). Vodio sam evidenciju prvih četvrt veka, a onda mi je dosadilo - u prvih 25 godina sam objavio oko 12 hiljada radova, a u narednih (skoro) 20, pet puta više.


Uporedite cene za Aleksandra Crnogorac - Makrobiotika na balkanski način, 9788663170407 knjiga, Aleksandra Crnogorac - Makrobiotika na balkanski način komentari\nAleksandra Crnogorac - Makrobiotika na balkanski način\nUpozorenje: cene, linkovi i specifikacije proizvoda za Aleksandra Crnogorac - Makrobiotika na balkanski način su postavile naše listane online prodavnice. Molimo obavestite nas ukoliko naiđete na neku grešku.\nPregled: Aleksandra Crnogorac - Makrobiotika na balkanski način\nPronađite najbolju ponudu za Aleksandra Crnogorac - Makrobiotika na balkanski način na portalu ShopMania. Možete kupovati Aleksandra Crnogorac - Makrobiotika na balkanski način u stotinama pouzdanih online prodavnica koje isporučuju na teritoriji cele Srbije, po najboljim cenama za Aleksandra Crnogorac - Makrobiotika na balkanski način. Pročitajte komentare kupaca u našoj grupi, pogledajte slike Aleksandra Crnogorac - Makrobiotika na balkanski način i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije knjige, i kupite po najnižim mogućim cenama Aleksandra Crnogorac - Makrobiotika na balkanski način knjiga i hiljade drugih sličnih proizvoda.


KONFERENCIJA U MINHENU: Krupna neslaganja SAD i EU povodom ključnih bezbjednosnih pitanja - Opcija\nKONFERENCIJA U MINHENU: Krupna neslaganja SAD i EU povodom ključnih bezbjednosnih pitanja\n18-02-2020 Pocetna, Svijet, Vijesti\nMinhenska konferencija o bezbednosti decenijama je služila kao moćni simbol snage zapadnog savezništva, piše Politiko.\nAli 2020. godine na trodnevnom skupu videlo se da je neslaganje između SAD i dominantnih evropskih sila – Francuske i Nemačke, veće nego ikada.\nU analizi briselskog portala Politiko navodi se da dve strane nisu samo podeljene oko krupnih pitanja sa kojima se Zapad suočava, poput Rusije, Irana, Kine, već da su, navodi se, u “paralelnim univerzumima”.\nIpak, najalarmantnije je to što se najveće neslaganje odnosi na suštinu transatlantskog saveza, odnosno na američku posvećenost Evropi.\nU nizu govora, bilo javnih ili zatvorenih, evropski lideri žalili su se na ono što doživljavaju kao odstupanje SAD od regiona i sveta uopšte.\nNemački predsednik Frank Valter Štajnmajer otvorio je konferenciju optužujući administraciju američkog predsednika Donalda Trampa za odbacivanje ideje međunarodne zajednice.\nFrancuski predsednik Emanuel Makron, koji je prvi put govorio na forumu, ponovio je Štajnmajerov stav i dodao da “Evropa ne želi baš isto što i SAD”.\nAmerički zvaničnici bili su zapanjeni, što se videlo i u izjavi američkog državnog sekretara Majka Pompea, koji je istakao da je tu da saopšti činjenice.\n“Ovakve izjave ne odražavaju realnost”, rekao je Pompeo.\n“Da li je to Amerika koja odbacuje odgovornost. Budimo iskreni – SAD se bore za suverenitet i naše prijatelje”, rekao je Pompeo.\nOsim predstavnika Poljske i baltičkih zemalja, koji smatraju SAD garantom njihovog suvereniteta, retki Evropljani u prostoriji su poverovali u Pompeov govor, a Nemci i Francuzi su se naknadno saglasili da Pompeova publika nisu bili Evropljani u toj prostoriji već Donald Tramp.\nPompeovo insistiranje da “Zapad pobeđuje, mi kolektivno pobeđujemo”, mnogi učesnici su protumačili kao “SAD pobeđuju”.\nReakcija na Pompeov govor pokazuje koliko se negativno na odnos sa Evropom odrazila Trampova agresivna i često uvredljiva retorika.\n“Čak i suočeni sa činjenicama koje opovrgavaju stav o američkoj otuđenosti, Evropski zvaničnici prosto ne veruju u njih. Nezvanično, američki predstavnici poručuju svojim evropskim kolegama da ‘ignorišu tvitove’, ali to se pokazalo visokim naređenjem.\nMnogi u američkoj delegaciji Kongresa, koja je takođe bila prisutna, suočeni sa različitim načinima na koji oni vide američku ulogu i onoga kako Evropljani to vide, bili su zbunjeni.\nRepublikanci su bili posebno uvređeni zbog naslova koji su organizatori dali događaju – “Slabljenje zapada”, a koji su posmatrali kao podvalu koja je trebalo da pojača nagoveštaj da je SAD napustio svoju tradicionalnu ulogu.\n“Malo sam zatečen tonom”, kazao je republikanac kongresmen Majk Tarner, koji je i član odbora oružanih snaga.\n“Evropljani bi trebalo malo više da se fokusiraju na ono što mi radimo ovde”, rekao je Tarner i dodao da ga je posebno frustrirala Nemačka, koja uprkos insistiranju Trampa i drugih američkih zvaničnika je prilično daleko od ispunjenja obećanja da će povećati potrošnju na odbranu na dva odsto BDP-a.\n“Džonu F. Kenediju je manje vremena trebalo da ispuni obećanje o odlasku na Mesec”, rekao je Tarner.\nČak su i javno priznati kritičari Trampa u Minhenu bili zatečeni signalima evropskih lidera, pa je tako Nikolas Barns, bivši američki ambasador pri NATO i dugogodišnji diplomata koji trenutno radi kao profesor u školi Harvard Kenedi, rekao je da je zabrinut zbog stava Makrona prema Rusiji – da Evropa treba da se približi Moskvi.\nBarns je istakao da je na skupu izostala osuda ruskog bombardovanja Idliba, ne računajući da je Makron samo usput pomenuo tu krizu, rekavši da se Pariz ne slaže sa Moskvom oko toga šta se dešava u Idlibu.\nBarns bombardovanje opisuje kao varvarski čin ističući da je to stvorilo 800.000 izbeglica, najviše u sirijskom građanskom ratu.\n“Tragično je to što ovde u Evropi o tome vlada gotovo tišina”, rekao je Barns.\nU stvari, ocenjuje Politiko, ni Makron, koji je dobio oduševljeni odgovor iz minhenske publike, ni ruski ministar spoljnih poslova Sergej Lavrov, koji je takođe govorio, nisu se suočili sa bilo kakvim teškim pitanjima o Siriji.\nDrugo krupno pitanje koje je podelilo Minhen bila je Kina, a ni Pompeo ni američki ministar odbrane Mark Esper nisu ostavili ni najmanju sumnju da Vašington smatra Kinu “zlom svetskom silom”, što je stav koji ne dele brojne države EU.\nFokus je bio i na tome da li bi Zapad trebalo da rizikuje instaliranje telekomunikacionog hardvera nove generacije iz kineskog Huaveija, za šta SAD smatraju da je korak do izlaganja države špijunaži i sabotažama.\nIako u Vašingtonu postoji dvostranački konsenzus da Kina predstavlja značajnu dugoročnu pretnju – stav koji su u Minhenu artikulisali i Esper i Nensi Pelosi, demokrata i predsednik Predstavničkog doma, – Evropa je duboko zabrinuta zbog posledica koje bi Peking mogao izazove na trgovinu.\n“Morate da shvatite kada treba da sarađujete sa Kinom i kada trebate da se takmičite. Evropljani nisu uspeli ni na koji način da formiraju takvu strategiju”, ocenio je Barns.


Grupacija PPF odbacuje optužbe da ugrožava slobodu medija u Srbiji | EurActiv Serbia\nGrupacija PPF najbogatijeg Čeha, Petra Kelnera, odbacila je 28. januara da planovi njenog Telenora u Srbiji za saradnju sa srpskim Telekomom imaju za cilj gušenje slobode medija u Srbiji a takve optužbe označene su kao klevete.\n"Širenje kleveta kao način konkurentske borbe odbijamo iz principa. Telenor ne pregovara ni o kakvom sporazumu koji bi kao posledicu imao ograničenja medija u Srbiji. Nije istina da Telenor planira da preuzme infrastrukturu srpskog Telekoma a sigurno nije istina da njegovi poslovni planovi treba da ugroze slobodu medija u Srbiji", reagovala je 28. januara za češku novinsku agenciju ČTK portparolka PPF Klara Zavadilova.\nČeški mediji javljaju o optužbama u Srbiji da plan saradnje Telenora u vlasništvu Kelnera i Telekoma kao srpske državne kompanije u stvari ima za cilj da smanji udeo SBB na tržištu kablovskih televizija i tako ga spreči da finansira televizije N1 i Nova S koje su u Srbiji zajedno sa dnevnim listom Danas poslednji glasovi koji kritikuju vlasti i predsednika Aleksandra Vučića.\nČeški on-lajn list Aktualne.cz podseća međutim na aferu iz decembra, kada je u javnost procurelo da je češki tajkun Kelner putovao na sastanak sa slovenačkim premijerom Janezom Janšom. Prema saznanjima slovenačkog portala Necenzurirano.si, sa Janšom je razgovarao o medijima čiji je Kelner vlasnik u Sloveniji a koja često kritikuju vladu, a sami novinari bili su meta Janšinih napada.\nMedijske aktivnosti Kelnerove PPF izvale su bojazni i 2020. godine, kada je preuzeo CME, inače vlasnika češke privatne televizije sa nacionalnom frekvencijom TV Nova i ukupno preko 30 tv stanica sa preko 45 miliona gledalaca u postkomunističkoj Evropi.\nReporteri bez granica, Evropski centar za medije i slobodu štampe, Evropska federacija novinara, Međunarodni medijski institut uputili su krajem oktobra 2020. otvoreno pismo Kelneru i njegovoj PPF u kojem su zatražili da se javno obaveže da će poštovati slobodu govora i nezavisnost redakcija u medijima koje je kupio bez obzira na političke ili ekonomske pritiske.\nBojazni novinarskih organizacija a i čeških analitičara izazvala je između ostalog i izjava jednog direktora u PPF, Vladimira Mlinarža da, kako je kazao u intervjuu češkom javnom tv servisu ČT24, svako ko kupi imovinu, uključujući tu i medije i plati za to veliki novac ima pravo da sam njome raspolaže.\nU otvorenom pismu novinarskih organizacija zatraženo je i da se novi vlasnici češke tv Nova i nekoliko desetina tv stanica u regionu, u kome su nezavisni mediji u poslednje vreme pod pojačanim pritiskom, obavežu da bez obzira na druga ulaganja PPF omoguće redakcijama slobodu kritike kineskih političara ili stranih ulaganja u svojim zemljama.\nKina je pomenuta poimence jer je Kelnerov projekt plaćanja robe na rate, Houm Kredit, koji posluje i na kineskom tržištu, prema saznanjima čeških medija, preko jedne PR agencije koju je Houm Kredit plaćao pokušavao da utiče na češko društvo u kampanji ulepšavanja imidža Kine.\n"PPF je kupila CME sa namerom da dalje razvija mrežu komercijalnih televizija koje donose profit. Želi da nudi gledaocima kvalitetnu televiziju, ne samo zabavu već i originalnu domaću produkciju. Naravno, i informativni program zasnovan na novinarskoj profesionalnosti, redakcijskoj nezavisnosti i atraktivnosti sadržaja", odgovorila je na otvoreno pismo Kelnerova grupacija PPF.


"Beogradske priče": Stazama ljubavi Miloša Crnjanskog i Vide Ružić\n18:30 >> 15:19\nCilj je da se prestonica Srbije predstavi na drugačiji i nesvakidašnji način, kroz četvorodnevne dvosatne šetnje gradom tokom kojih će prisutni moći da ?\nDigitalna NBS / Kolekcija Miloša Crnjanskog\nPriču o velikoj ljubavi Miloša Crnjanskog i Vidosave Ružić, jednu od osam u okviru inicijative turističkih šetnji pod nazivom „Beogradske priče“, publika će imati prilike da čuje svake subote, saopštili su organizatori.\nOvu inicijativu pokrenula je grupa iskusnih vodiča čiji je cilj da prestonicu Srbije predstave na drugačiji i nesvakidašnji način, te su tim povodom organizovali četvorodnevne dvosatne šetnje gradom tokom kojih će prisutni moći da čuju razne zanimljive priče.\nPrva u nizu ovih šetnji održava se četvrtkom i nosi naziv „Zadužbinari plemeniti ljudi velikog srca“, a petkom će biti reči o znamenitim ženama kroz šetnju „Dame, od mnogih hrabrosti stvorene“.\nPored priče o ljubavi Miloša Crnjanskog, subotom će zainteresovani imati prilike da čuju zanimljivosti o Beogradu u doba Rimljana kroz „Šetnju Antičkim Singidunumom“, o Velikom ratu i istorijatu zabave u prestonici do Drugog svetskog rata („Kuda ćemo večeras?“), dok će završnicu dana obeležiti šetnja „Zemun – opština ili grad“.\nNedelja je vreme za otkrivanje novih stvari o Beogradskoj tvrđavi i parku Kalemegdan, za „Tajne starog Zemuna“ i obilaženje Ulice kralja Petra i istoriju grada „u hiljadu koraka“.\nPrekid glasne tišine: Na Kalemegdanu počinje najbogatija koncertna sezona do sada\nBeogradske priče Miloš Crnjanski priče Šetnje Vida Ružić


Žene u crnom: Nikada nećemo zaboraviti genocid u Srebrenici! | Bedem.rs\nŽene u crnom: Nikada nećemo zaboraviti genocid u Srebrenici!\nAutor: bedem.rs, Žene u crnom\nFoto: bedem.rs, Medin Halilović (arhiva)\nŽene u crnom, NVO iz Beograda, danas je u obraćanju javnosti istakla da je genocid u Srebrenici najveći ratni zločin nakon Drugog svjetskog rata u Evropi.\nŽene u crnom (ŽUC) povodom 21. godine od genocida u Srebrenici podsjećaju da je režim S. Miloševića saučesnik genocida pružanjem ogromne političke, vojne, logističko-finansijske pomoći Vojsci Republike Srpske.\nŽene u crnom ovom prilikom predočavaju da je država Srbija prva i do sada jedina država na svijetu koja je presudom Međunarodnog suda pravde (2007.) proglašena odgovornom za kršenje Konvencije o sprečavanju i kažnjavanju zločina genocida.\nTakođe se navodi da je u Haškom tribunalu van razumne sumnje dokazana individualna krivična odgovornost velikog broja pripadnika srpskih oružanih formacija i političkih institucija koje su djelovale u duhu ostvarenja teritorijalnog projekta Velike Srbije, a genocid u Srebrenici je dio tog projekta.\n"Državni vrh Srbije, zajedno sa zvaničnicima Republike Srpske, a uz pomoć Rusije, sprečio je juna 2015. godine donošenje Rezolucije o Srebrenici u UN. Paranoičan strah i pomahnitale reakcije čak i od reči genocid prisutne u javnosti Srbije, potvrđuju da, nažalost, opstaje ideologija koja je omogućila genocid; opravdavanje zločina i slavljenje zločinaca kao heroja vodi ovo društvo u još dublji moralni sunovrat", ukazuju Žene u crnom.\nOva i srodne organizacije više od decenije traže da se prizna genocid, 11. jul proglasi Danom sjećanja na genocid u Srebrenici i da se negiranje genocida kvalifikuje kao krivično djelo.\n"Ignorisanje naših zahteva potvrđuje nedostatak političke volje i moralnog kapaciteta sadašnjih vlasti, ali i sponu između ideologije zločina i sadašnjih vlasti Srbije, kontinuitet moralnih i kulturnih obrazaca sa režimom pod kojim je izvršen genocid, državno organizovani zločin", ocjenju Žene u crnom.\nU okviru obilježavanja 21 godišnjice genocida u Srebrenici, Žene u crnom, uz podršku umetničkih kolektiva Multimedijalni centar Led art iz Novog Sada, Dah teatar iz Beograda, aktivistkinja i aktivista civilnog društva, organizuju:\n10. jula 2016. od 19:30 do 20:30, na Trgu Republike u Beogradu scensku akciju „Srebrenica 8372“, koji se sastoji u instaliranju simboličkog/živog memorijala - nastavak izgradnje spomenika žrtvama srebreničkog genocida. To je čin nenasilne pobune protiv poricanja genocida u Srebrenici, kako na nivou države tako i društva, budući da su odbijeni svišegodišnji uporni zahtjevi da se odobri izgradnja trajnog spomenika žrtvama genocida u Srebrenici u Beogradu.\nOvim činom ŽUC nastavljaju zalaganje za to da Srebrenica postane ieo kolektivne memorije, čime bi se učinio značajan korak ka tome da Beograd i Srbija steknu status postgenocidnog grada i države.\nIznošenje na javnu scenu cifre ubijenih – 8372 - u genocidu pokazuje razmere zločina i predstavlja uvažavanje sudski utvrđenih činjenica koje se u većinskoj javnosti Srbije uporno iskrivljuju/falsifikuju/umanjuju.\nTo je, podvlače iz ove NVO, istovremeno i poziv da se konačno prihvati činjenična istina, a prije svega da se poštuje dostojanstvo žrtava genocida.\nAktivtkinje i aktivisti ŽUC će u okviru aktivnosti "Solidarnost i odgovornost" 11. jula iz Beograda i Srbije organizovati odlazak na dženazu/komemoraciju u Potočare-Srebrenica, gdje će, zajedno sa porodicama žrtava srebreničkog genocida, prisustvovati ukopu posmrtnih ostataka žrtava.\nGenocid u Srebrenici se desio između 13. i 19. jula 1995. godine kada je Vojska Republike Srpske pod komandom generala Ratka Mladića zauzela enklavu UN-a i ubila 8372 bošnjačkih muškaraca s područja Srebrenice.


Presek ABAligaša nakon polovine sezone | Double - Double\nPresek ABAligaša nakon polovine sezone\nDecember 12, 2016 Miroslav Dragoljević\tLeave a comment\nU ovom tekstu ćemo se osvrnuti na dosadašnji učinak timova iz ABA lige i na ono što su postigli u dosadašnjem delu sezone.\nEkipa iz Podgorice je u novu sezonu ušla sa nikad jačim sastavom na papiru u poslednjih deset godina i prema očekivanjima rezultati na Jadranu su bili dosta dobri u prvih mesec dana takmičenja. U Evrokupu je uspeh izostao, Budućnost neće igrati u drugoj fazi ali jasno kao dan je da njih zanima samo što bolji rezultat u ABA ligi i pokušaće po prvi put da se plasiraju u veliko finale. Dosadašnji tok sezone možemo podeliti u dva dela, pre i posle Vlade Šćepanovića. Mladi stručnjak je vrlo dobro vodio tim, međutim nakon prvog poraza u ABA ligi, tek u 9.kolu na gostovanju u Skoplju Karpošu, potpuno neočkivano je podneo ostavku. Mnogo se priča po kuloarima moglo čuti o razloscima odlaska, Markus Vilijams je bio pred izlaznim vratima kluba u jednom momentu međutim do raskida saradnje nije došlo. Uprava kluba se odlučila da umesto Šćepanovića angažuje bivšeg selektora Grčke Iliasa Zurosa koji trenutno obavlja dužnost i u Gruziji kao njihov selektor reprezentacije. On je na klupi aktuelnog šampiona Crne Gore debitovao pobedom protiv Olimpije, nakon toga je sa svojom novom ekipom ostvario pobedu i u Železniku kod FMPa ali onda su usledila dva poraza, jedan od MZTa, opet u Skoplju i prvi poraz pred svojim navijačima u ABA ligi protiv lidera “Regiona”, ekipe Crvene Zvezde. Tokom sedmice je angažovan Oven Klasen koji će pomoći ekipi u reketu gde dosta škripi pogotovo kada se uzme u obzir činjenica da Šon Džejms ima jako malu minutažu usled silnih problema sa povredama.\nNakon istorijskog rezultata i plasmana u top16 Evrolige prošle sezone, uprava Cedevite je pred Veljka Mršića i tim stavila jasan cilj a to je osvajanje ABA lige i povratak u najelitnije košarkaško takmičenje. Međutim već na početku se videlo da to neće ići baš tako lako. Cedevita je već u prva dva kola doživela dva ozbiljna poraza, jedan na svom parketu od Budućnosti a drugi u Beogradu protiv Crvene Zvezde, na to su se nadovezali neki porazi u Evrokupu pa je uprava odlučila da otpusti Dejvida Stoktona i Duju Dukana a Skoti Hopson, igrač doveden kao najveće pojačanje je prekomandovan u drugi tim nakon poraza od Krke u 6.kolu u Zagrebu. Šok terapija se pokazala kao odlično rešenje, odmah je usledila ubedljiva pobeda u Laktašima protiv Igokee a novo pojačanje Pjer Džekson se nametnuo kao novi lider ekipe. Cedevita je uspela da upiše još tri uzastopne pobede u ABA ligi, najveću protiv Partizana u Beogradu a i u Evrokupu su nanizali četiri trijumfa i bez većih problema prošli u narednu fazu. Nakon pobede protiv Cibone, Pjer Džekson je napustio tim s obzirom da je ugovor bio potpisan na mesec dana a igrač nije imao želju za nastavkom saradnje pa je Veljko Mršić morao promeniti i trećeg plejmejkera za samo dva meseca. Angažovan je Rajan Botrajt a u tim iz Zagreba se vratio i Marko Tomas. Nakon pola sezone, Cedevita deli četvrtu poziciju sa Cibonom, obe ekipe imaju po 9 pobeda i 4 poraza i utisak je da će zajedno sa Partizanom ove tri ekipe da se bore za preostale dve pozicije koje vode u plej-of.\nVukovi s’ Tuškanca su u novu sezonu ušli bez prevelikih ambicija ali nakon odličnog starta sezone i ubojitog tandema u reketu Ante Žižić-Željko Šakić, apetiti su porasli i sada je jasno da će izabranici Damira Mulaomerovića da se do samoga kraja bore za jednu od pozicija koje vode u doigravanje. Nakon mesec dana “košarke”, doveden je i Skoti Rejnolds a nedugo posle toga se klub oprostio sa Ilajdžom Džonsonom koji nije opravdao očekivanja trenera i uprave na čelu sa Aleksandrom Petrovićem. Na ruku Ciboni ide i činjenica da će u drugom delu sezone igrati pred svojim navijačima protiv Partizana, Budućnosti i Cedevite, tri glavna konkurenta za vrh tabele s obzirom da je Crvena Zvezda nivo iznad svih ostalih timova u ligi. Određena prednost u odnosu na Partizan i Cedevitu bi mogla biti u vidu manjeg broja utakmica s obzirom da su Cibosi na pragu eliminacije iz FIBA Lige Šampiona tako da će Mulaomerović imati više vremena da se posveti spremanju utakmica u ABA ligi. Sve u svemu, dosadašnji rezultati su iznad očekivanja, od glavnog plana i razigravanja Ante Žižića od kojeg bi klub trebao fino da zaradi sledećeg leta kada se mladi centar otisne u NBA se neće odustati ali nema sumnje da će sada i na rezultat se obratiti mnogo više pažnje.\nKao i svake godine, ambicije kluba iz Laktaša su osvajanje oba domaća trofeja i opstanak u ABA ligi međutim već sada je jasno da će Igokea biti daleko iznad poslednjeg mesta pa je i u klubu mnogo rasterećenija atmosfera što je i potvrdio i trener Dragan Bajić na pres konferenciji posle utakmica sa Partizanom kada je čestitao svojim igračima na svemu urađenom u prvom delu sezone. Američki plejmejker Džejms Robinson je otkrovenje sezone i lider ove ekipe a ostaje da se vidi šta će uprava kluba da uradi sa Brendonom Fortenberijem koji nakon povrede igra ispod svih očekivanja i iz utakmice u utakmicu dobija sve manje minuta na parketu. Nikola Pešaković se nakon duge povrede priključio timu i od njega se očekuje da doprinese u narednom periodu. Igokea je udaljena jednu ili dve pobede od glavnog cilja ali ukoliko nastave ovako dobro da igraju, mogli bi omogućiti Bosni i Hercegovini dva predstavnika u Jadranskoj ligi naredne sezone.\nIako svake godine imaju najviše novca od svih klubova u Sloveniji, popularni “Zmajčeki” nisu bili šampioni svoje države dugih 7 godina pa je uprava kluba pred trenera Gašpera Okorna stavila samo jedan zadatak, a to je povratak nacionalne titule u vitrine kluba. Olimpija se takmičila i u Evrokupu ali je neslavno završila i neće izboriti plasman u top16 fazu. U ABA ligi postoji samo jedan cilj a to je izbegavanje poslednje pozicije mada i to da se desi, ne bi bio ni prvi a ni drugi put da klub iz Ljubljane dobije pravo igranja u ABA ligi a da pravo nastupa nije izborio igrama na parketu. Ubojit tandem ove sezone čine Brendon Džeferson i Nikola Janković koji kvalitetom mnogo odskaču od ostatka ekipe. Do kraja sezone, Olimpija ima nešto lakši raspored i za očekivati je da budu bliže šestom mestu na tabeli nego poslednjem.\nEkipa iz Novog Mesta nije baš najbolje otvorila sezonu, nakon pet kola su imali samo jednu pobedu i činilo se da će izabranici Dejana Mihevca da se bore za opstanak od samog početka ali nakon trijumfa protiv Cedevite u Zagrebu stvari su krenule na bolje. Marko Luković je izrastao u lidera svoje ekipe sa preko 17 poena u proseku a Krka je nastavila da beleži pobede u nizu, redom su padali Zadar, Mega Leks i MZT Skoplje ali nakon povrede Lukovića klub je upao u krizu i sada je bliže borbi za opstanak nego gornjem delu tabele. U poslednjem kolu su poraženi ubedljivo u Zagrebu od Cibone i to je bio njihov peti uzastopni poraz pa nakon 13 odigranih kola imaju 5 pobeda i 8 poraza. Krka do kraja sezone ima nešto lakši raspored i ostanak u ligi se ne bi trebao dovesti u pitanje mada mnogo će zavisiti i od povratka Lukovića na parket jer očito sa njim i bez njega nisu ista ekipa.\nMnogo turbulencija je bilo u Dalmaciji i ovaj put. Nakon dugo godina klub nije angažovan niti jednog Amerikanca a trener Ante Matulović je šansu dao nekim mlađim igračima koje je predvodio Srbin Ivan Marinković. Bivši centar Partizana i Crvene Zvezde se odmah nametnuo kao lider ove ekipe sa svojim odličnim partijama a kako je sezona odmicala priključio mu se i Boris Barać koji trenutno igra najbolju košarku u svojoj karijeri. Matulović je nakon poraza od Zaboka u domaćoj ligi podneo ostavku a tim sada predvodi Neven Plantak koji je svoje igrače predvodio do pobede protiv Karpoša u 12. kolu ali nije uspeo da iznenadi Olimpiju sinoć u jednoj neizvesnoj utakmici odigranoj u Ljubljani koja je rešena u poslednjim sekundama. Na papiru, Zadar ima možda i najslabiji tim u ligi ali za sada imaju dve pobede više od poslednjeplasiranog Karpoša mada treba uzeti u obzir činjenicu da samo izbegavanje 14. pozicije ne znači automatski opstanak u ABA ligi, moraće mnogo da se pomuče kako bi kroz domaću ligu izborili nastup na “Jadranu” i naredne sezone s obzirom da pretedenata na to mesto u Hrvatskoj za sada ima nekoliko.\nKlub iz Bara i dalje treba da preleži neke dečije bolesti koje sa sobom donosi ABA liga za njih kao debitante. Na ruku im svakako nije išlo da su paralelno morali igrati i u FIBA Ligi Šampiona gde najverovatnije neće izboriti plasman u narednu fazu takmičenja. Mornar je u prvih 13 kola upisao 4 pobede, sve na svom parketu i to protiv FMPa, MZT Skoplja, Krke i Karpoša. Problem bi mogao biti što će u drugom delu gostovati svim ovim ekipama a one su direktni konkurent Mornaru u borbi za opstanak, gostovaće i u Zadru takođe, od kojeg su izgubili na svom parketu u jednoj utakmici na kojoj je viđeno preko 200 poena. U Baru će do kraja sezone gostovati ekipe iz gornjeg dela tabele i ukoliko žele da dobiju šansu i naredne godine u ABA ligi, moraće prirediti nekoliko iznenađenja izabranici Đorđije Pavićevića. Okatvijus Elis iz kola u kolo pruža odlične partije dok forma Lamonta Džonsa i Antabije Volera varira iz kola u kolo i od njihovog raspoloženja uglavnom zavisi i rezultat Mornara s obzirom da domaći igrači nemaju potreban kvalitet za ovaj nivo takmičenja.\nPre početka sezone, ekipa iz Skoplja je pokazala velike ambicije, dovedeno je nekoliko “zvučnih” pojačanja, za trenera je postavljen Emil Rajković koji je u tri navrata osvajao domaće prvenstvo sa ekipom Fenija pa se “tiho” moglo čuti da će pokušati napasti i četvrtu poziciju ali već nakon par kola je jasno bilo da od toga nema ništa. Skoro sva pojačanja su se pokazala kao promašaj pa su vrlo brzo raskinuti ugovori sa Torijem Tomasom i Džeremajom Mesijem a u klub se vratio Stefan Sinovec dok su angažovani još Daniel Klark i Sulejman Diabate. Rajković je nakon četiri poraza iz isto toliko kola smenjen a privremeni trener Aleksandar Jončevski nije uspeo mnogo toga da promeni pa je uprava angažovala Ante Nazora koji je sa Zadrom pravio vrlo dobre rezultate prethodnih godina. On nije uspeo na debiju da savlada Igokeu u Laktašima ali je zato priredio iznenađenje protiv Budućnosti u Skoplju da bi pre par dana bio poražen u Baru od Mornara. Nazor pred sobom neće imati lagan zadatak ali kada se u obzir uzme njegovo iskustvo i kvalitet tima, bilo bi ogromno iznenađenje da MZT do kraja bude pri dnu tabele, mnogo je realniji scenario da budu na kraju sezone pozicionirani na jednom od prvih osam mesta. Makedonija će naredne godine u ABA ligi imati samo jednog predstavnika pa će i osvajanje domaće titule ove godine imati veću težinu nego ranijih godina.\nJedan od dva debitanta je imao mnogo muka da se prilagodi novom takmičenju za njih. Trener Siniša Matić nije uspeo da ostvari pobedu iz sedam pokušaja pa je odlučio da podnese ostavku. Novi trener Dragan Nikolić je razbudio ekipu, podigao moral i pobedio na sva tri naredna meča pred svojim navijačima. U Skoplju su “pali” Budućnost, Cedevita i Mega Leks, tri nimalo naivna rivala i ukoliko nastave tako da igraju pred svojim navijačima, najverovatnije će izbeći poslednje mesto u ligi. Lideri ekipe su Zoran Vrkić i Dragan Labović i od njih Nikolić najviše očekuje u narednom periodu. Kao što je već napomenuto, ukoliko izbegnu poslednju poziciju, da bi izborili nastup u Jadranskoj ligi, oni će morati da osvoje titulu u Makedoniji tako da bi eventualno finale između njih i MZTa imalo nikad veći značaj u domaćoj ligi.\nPresek situacije u Crvenoj Zvezdi, Partizanu, FMPu i Mega Leksu možete pročitati na portalu u posebno odvojenim tekstovima tokom dana.\ntagged with ABA liga